Perut Buncit Macam Mengandung, Rupanya Ibu Anak 2 Ini Kena Kenser Ovari!

Berat mata memandang berat lagi bahu memikulnya. Itulah yang dirasai oleh Puan Hety Ezleen apabila didionogsis menginap kenser ovari. Seakan tidak percaya bila mana perut yang semakin membesar seperti wanita mengandung empat bulan, itu adalah antara tanda-tanda nyata dirinya perlu membuat sesuatu untuk mendapatkan rawatan.

Ikuti perkongsian ini agar ianya dapat memberi manfaat bersama.

Ramai yg bertanya pd saya, mcm mana mula2 saya tau yg saya ada cyst.. apa tanda2 cyst, dan apa tindakan saya.. Saya rasa terpanggil utk berkongsi pengalaman saya utk rakan2 yg bertanya.. mana tahu dapat membantu awk2, rakan2 awk, atau saudara mara awk yg senasib spr saya sebelum terlambat..

Tanda-tanda yang dirasai

Saya kerap mengalami sakit perut di bahagian bawah. Tidak la setiap hari tetapi agak kerap juga.. Kadang kala, perut terasa kejang dan rasa mencucuk. Sakit sangat. Kadang pula, rasa sakitnya seperti senggugut yang berpanjangan.

Saya kerap membuang air 10-15 kali sehari walaupun sy tidak minum air. Stress ya amat kalau pergi holiday atau berjalan2

Kalau lepas minum air segelas, dalam masa 5 minit confirm akan pergi toilet.. then 5 minit kemudian akan ke toilet lagi.. Bayangkanlah penderitaan ini..

Ini krn cyst semakin membesar dan kedudukan ovari (cyst) berada di sebelah pundi kencing je.

Kadang2 sakit semasa hubungan kelamin. Sakit yg teramat sangat di tempat kedudukan cyst.  Ini krn faktor pengembangan dan pengecutan otot dikawasan rahim dan sistem peranakan sewaktu hubungan kelamin.

Perut semakin membuncit dari hari ke sehari seperti wanita mengandung
(perut saya spr wanita mengandung 4bulan). Ia tak sakit krn dalam perut mengandungi air.. doc kata cyst tu yg keluarkan air tersebut.

Selepas makan, perut mengeras dan terasa penuh. Kadang2 pening kepala.. tak selalu..

Semasa baring, bila tiba perut kejang, kadang2 ketulan cyst tu timbul pd perut.. saya boleh nampak kedudukan cyst tu dgn mata sendiri.. bila disentuh, tekan tempat ketulan cyst tu memang rasa keras.. seram pulak, tp tak bgtau dgn sesiapa sbb takut

Itu tanda2 cyst yg saya alami, period saya regular.. utk org lain sy tak pasti, krn hormon badan kita berbeza.. Doc cakap dgn saya, setiap wanita mmg ada cyst, ia bergantung pd ‘dia’ aktif atau tidak je.

Apa tindakan saya?

Sudah tentu takut dan risau lihat perut sendiri membuncit seperti wanita mengandung.

Okay, Saya tulis ikut turutan beserta kosnya sekali sebab ramai yg bertanya dan nak tahu harga (hospital swasta) ye.. jika hospital kerajaan pastinya murah.. tapi lambat (ikut pengalaman cerita org2)

14.2.2018
Saya pergi ke Klinik sakit puan.. Doc India tu buat ultrasound tengok apa yg ada dlm perut.. doc x nampak pun cyst tu.. dia cakap perut saya banyak air.. then terus dia cakap air dalam perut awk ni mungkin air kanser!!  tergamam sebentar dgr kata2 doc tu.. (dpt gambar scan dlm perut..BAYARAN RM60)

Tak puas hati dgn result klinik pertama, call kakak ipar (doctor) then bgtau masalah saya, dia suruh saya pergi ke Klinik dia. Jauh jugak la dgn rumah.. huhu.. Then buat ultrasound lagi, ok kali ni mmg nampak biji ketulan tu (mass) kat ovari kiri. Ukuran 6cm. Omak tanjat aihh! Blur kejap dan mata terkebil2.. Then kakak ipar buatkan surat ke Hosp Pantai utk buat ujian CT Scan.. (dpt gambar dlm perut.. BAYARAN FREE sbb kakak ipar

15.2.2018
Pergi Hosp Pantai (Private) buat CT Scan abdomen dan pelvic.. Result dia sangat tepat 100% dan terus dapat result masa tu juga.. (BAYARAN RM1110.45)

15.2.2018
Pergi semula klinik kakak ipar bawa result CT Scan, haa.. kakak ipar explain la dr result tu.. dia kata ukuran cyst saya 11.6cm x 11.2cm x 6.7cm.. uargh!! Pucat terus muka yg tak berapa nk cerah ni

Then kakak ipar cakap, “Hety.. ini bukan main2 tau, Kak M*** akan buat surat ke Pakar KPJ Johor dan Hety kena bedah segera sebab ketulan (mass) tu besar!! Ia merbahaya!! Ia akan membesar dan terus membesar!!” Ok seram
(BAYARAN free sbb kakak ipar)

20.2.2018
Pergi jumpa doc Pakar Gynaecology di KPJ Johor Bahru, bawa surat yg kakak ipar tulis tu.. doc Lim terus buat ultrasound kat perut.. dan dia sangat terkejut dgn kandungan air yg ada dlm perut.. doc kata banyaknya air!! doc lim kata air dalam perut saya ni ‘cancer’ ok sekali lagi saya dgr perkataan ‘cancer’ tu.Doc buat pap smear dan buat ujian darah CA 125.. (BAYARAN RM1024.50)

Appoinment lagi dgn doc lim di KPJ Johor, amik result darah CA 125 yg buat semalam.. ok nak bagitau, kalau darah ada cancer, jumlah dia 125ml.. dan result yg sy dapat.. jumlah dia 721ml.. sangat tinggi okeh!! sekali lagi doc cakap “adik, jumlah darah awk ni tinggi, ini cancer.. otomatik air mata mengalir depan doc lim

Then buat ujian air dalam perut pula.. doc cucuk hidup2 pada perut saya pakai jarum yg besar dan tebal!! uarghhh sakit. Air dlm perut pun dikeluarkan sikit utk dibawa ke makmal utk ujian.. air dalam perut warna merah. sekali lagi doc kata air warna merah tu air cancer.
Saya menangis dan terus menangis (BAYARAN RM951.25)

26.2.2018
Appoinment lagi dgn doc lim.. Perbincangan dgn doc.. doc kata cyst saya ni merbahaya, kena buang kedua2 ovari kanan kiri dan rahim.. uarghh menangis depan doc. Doc cakap lg, kesan2 selepas buang rahim.. saya tak boleh melahirkan anak lagi saya akan manopous
, tulang saya akan cepat reput, saya kena makan ubat hormon seumur hidup saya.
uarghhh saya menangis lagi depan doc.

Saya sain surat persetujuan bedah buang ovari dan rahim dalam keadaan lemah longlai. Saya akur dan redha demi keselamatan diri. Ya Allah.. berikanlah kekuatan pd diriku/
Keluar dr bilik doc, call family dan kawan terdekat..menangis dan terus menangis. Malamnya tidur di Hosp KPJ Johor (minum air yg rasanya payau masin utk buang najis) doc nak perut kita kosong tiada sebarang najis masa bedah esok pagi (TIADA BAYARAN)

27.2.2018-1.3.2018
Operation saya ni major operation.. 27.2.2018, pukul 8 pagi doc Enjet kat pergelangan tangan, then saya hirup asap apa ntah nama dia, terus tak sedarkan diri.. sedar2, dgr suara sayup2 jururawat sambil tepuk2 badan “adik, pembedahan dah siap ye”.. lepas sedar je terus rasa sakit ya amat!! uarghh sakit!! malam pertama tu 4 kali juga jururawat enjet tahan sakit. 1.3.2018 discharge. (BAYARAN RM17,864)

Ini adalah pengalaman saya sendiri. Proses jumpa doc pd 14.2.2018 sehingga hari pembedahan 27.2.2018 adalah satu jangka masa yg sangat cepat.. Saya bersyukur dan yakin, Allah telah mempermudahkan urusan saya.. Pembedahan pun dah selamat dijalankan.

Sekarang ni saya dalam berpantang dan proses pemulihan seperti wanita yg lepas bersalin ceasor.. batuk dan bersin? Sakit!!menangis okeh!!Sesungguhnya saya memang tidak menjangka perkara ini akan berlaku pada diri saya..

Ovarian Cyst adalah kejadian yang kerap berlaku dikalangan wanita, tidak kira umur.. dan kebanyakkannya wanita tidak menyedari yang mereka mengalaminya kerana ia jarang memberikan simptom.. Saya harap, dengan perkongsian saya ini, dapat memberi kesedaran kepada kaum wanita untuk segera berjumpa doktor jika ada simptom2 spr saya.. Apa2 hal, pergi jumpa doktor dahulu, jgn pandai2 makan supplement tanpa nasihat doktor.. bukan apa, dikhuatiri anda penghidap kanser.. tup2, kanser tahap 3-4.. haa kan seram tu

Jika tiada kanser, syukurlah. Ke Hospital Kerajaan atau Hospital Swasta terpulang anda.. Yang penting jangan takut berjumpa doktor ok

Doakan kesembuhan saya..
Doakan saya kuat.

Dan kini alhamdulillah, Hety Ezleen menjalani kehidupan lebih sihat dan ceria disamping keluarga dan teman-teman.

sumber : Hety Ezleen


Kos Rawatan RM5.4 Juta, Ibu Ini Gigih Bawa 30kg, Sembilan Bayi Kembar Lahir Serentak, Pecah Rekod Dunia.

Hebatnya, Wanita Ini. Pecah Rekod Dunia, Ibu Ini Gigih Bawa 30kg, Sembilan Bayi Kembar Lahir Serentak!

Rezeki itu datang pelbagai cara bukan hanya wang sahaja. Kisah seorang ibu pada tahun 2021 telah meraih perhatian dunia apbila seorang ibu pernah memecahkan rekod dunia apabila berat perutnya mencapai 30 kilogram (kg) sewaktu mengandungkan kembar sembilan seperti yang dilapor Daily Mail.

Siapa sangka, mereka telah mendapat sembilan bayi kembar serentak. Pasangan bertuah ini berasal dari Mali, Halima Cisse, 26, dan suaminya, Kader Arby, 35, meraikan kedatangan sembilan anak kembar mereka dengan memuat naik gambar-gambar bersama.

Pasangan ini tidak menyangka dikurniakan cahayamata seramai sembilan orang setelah doktor memaklumkan bahawa (hayat) anak-anak itu hanya mampu bertahan sebanyak 50 peratus. pasangan ini hanya menyangka bakal menimang kembar tujuh tetapi kuasa Tuhan siapa untuk kita menidakkkan.

Akhirnya sembilan kembar berjaya dilahirkan dalam keadaan selamat. Ibu kepada kembar sembilan yang gigih ‘membawa’ perut seberat 30 kg termasuk air ketuban itu melahirkan kesemua bayi berkenaan di Klinik Ain Borja di Casablanca, Maghribi.

HAMPIR MERAGUT NYAWA

Menerima rawatan selama dua minggu di Hospital Point G di Bamako, ibu negara Mali, sebelum dipindahkan ke Maghribi berkat (bantuan) Presiden Peralihan Mali, Bah N’Daw pada ketika itu.

Difahamkan, setiap anak dilahirkan melalui proses pembedahan (caesar). Bagaimanapun, Halima dilaporkan hampir meninggal dunia ekoran kehilangan banyak darah sewaktu melahirkan kesemua kembar sembilan itu serentak.

LAHIR TAK CUKUP BULAN & KOS RAWATAN RM5.4 JUTA

Tambahan pula, setiap daripada mereka lahir dengan berat antara 0.5 kg hingga 1 kg dan terpaksa berada dalam inkubator di unit perawatan intensif klinik berkenaan sejak Ogos hingga beberapa bulan, sebelum dibawa pulang ke rumah mereka di Timbuktu, Mali.

Kesemua kos rawatan perubatan yang perlu dibayar bernilai RM5.4 juta dan sebahagian besarnya ditanggung oleh kerajaan Mali. Sementara itu, Kader yang berkhidmat sebagai tentera laut pula mengakui bahawa membesarkan keluarganya adalah sesuatu yang mencabar, khususnya dari segi kewangan.

Difahamkan, Halima dan Kader mula mendirikan rumah tangga mereka pada tahun 2017 lalu dan sudah memiliki seorang anak perempuan bernama Souda yang berusia dua tahun setengah – sebelum kehadiran kembar sembilan.

EMPAT LELAKI LIMA PEREMPUAN

Berdasarkan gambar-gambar yang dirakam oleh jurufoto, Peter Allen, kesemua kembar sembilan itu terdiri daripada empat lelaki dan lima perempuan. Difahamkan, kesemua anak lelaki kembar itu dinamakan sebagai Oumar, Elhadji, Bah dan Mohammed VI yang memakai baju berwarna hijau.

Manakala lima lagi anak perempuan yang memakai pakaian berwarna merah jambu dan biru muda pula dinamakan sebagai Adama, Oumou, Hawa, Kadidia dan Fatouma. Comel kan?

Setiap daripada mereka mempunyai berat yang berbeza dengan didahului Kadidia (2.8 kg), Mohammed VI (3.3 kg), Fatouma (3.1 kg), Oumar (2.4 kg), Hawa (1.5 kg), Adama (2.7 kg), Bah (2.9 kg), Oumou (2.7 kg), dan El Hadji (1.8 kg).

Untuk pengetahuan pembaca, sesuatu yang menarik di sini adalah, nama Bah yang diberikan kepada salah seorang kembarnya adalah bersempena (idea) campur tangan presiden Mali, manakala Mohamed VI pula sebagai penghormatan kepada Raja Maghribi.

Kesemua anak kembar sembilan Halima dan Kader diberikan nama masing-masing selepas tujuh hari kelahiran mereka, seiring dengan apa yang digalakkan ajaran Islam. Tambahan pula, walaupun lahir di Maghribi, kembar sembilan itu mendapat kerakyatan Mali.

Terdahulu, pada tahun 2009 rekod kembar teramai dipegang oleh Nadya Suleman yang berasal dari Amerika Syarikat. Menurut laporan Daily Mail, wanita itu telah melahirkan kembar lapan serentak dengan selamat.


Ikut Cara Ini Jika Mahu Pastikan Ikan Dibeli Masih Fresh. Ibu-Ibu Wajib Amalkan!

Setiap kali membeli ikan, kena pastikan ia segar dan fresh. Barulah puas hati bila makan. Untuk pilih ikan memang senang tapi nak tahu yang fresh atau tidak agak leceh terutama yang tidak mahir bab begini.

Ikan yang memiliki warna kulit yang terang dan cerah hampir dapat dipastikan memiliki ciri isi yang segar. Itu antara salah satu ciri mudah untuk memastikan ikan yang dibeli masih fresh. Selain itu, ada 4 tip lain yang admin nak kongsikan dengan pembaca sekalian terutama ibu-ibu.

Ikut 4 tip ini  jika mahu memilih ikan yang fresh. Jom semak!

1.    Tengok bahagian mata ikan

Ikan yang segar matanya timbul dan jernih. Bukannya dah tenggelam atau warna lain

2.    Periksa insang

Ambil ikan yang insangnya masih merah pekat.

3.    Tekan perut ikan

Tekan pada bahagian perut ikan. Kalau kenyal dan melantun balik maksudnya ikan tu fresh!

4.    Lihat sisik ikan

Pilih ikan yang sisiknya masih cantik dan susah untuk tertanggal. Bukannya ikan yang sisiknya dah lembik dan mudah tertanggal.


Ini Sebab Makanan Tambahan Perlu Dalam Hidup. Baca Info Doktor Ni.

Mengamalkan makanan sihat adalah keperluan setiap manusia. Makanan secara natural adalah yang terbaik namun kadang kala pengambilana makanan tambahan perlu untuk keimbangan badan.

Dengan cara hidup yang sibuk dan masalah cerewat makan adalah salah satu isu yang menjadi pencetus masalah kesihatan.

Di samping itu, turut dipersoalan mengenai banyak real food yang telah diubah secara genetik (GMO).

Bukan untuk menafikan kebaikkan makan makanan segar tetapi kadang kala, perlu juga makanan tambahan untuk bantu boost kesihatan diri. Namun kena juga pengambilannya atas nasihat doktor agar dos dan usia yang bersesuaian. Bimbang jika tersalah pilih makanan tambahan dan terlebih dos  boleh mudaratkan kesihatan.

Setiap lapisan masyarakat mungkin memerlukan suplemen yang berbeza.

1. Suplemen untuk lelaki dan wanita. Terutamanya dalam hubungan suami dan isteri dan dalam proses mendapatkan zuriat.

.
2. Suplemen untuk atlet bagi meningkatkan pencapaian sukan. Jadi pilih suplemen yang organik, bukan “suplemen” yang dicampur dengan dadah atau bahan terlarang.

.
3. Suplemen untuk meningkatkan daya tahan terutama bagi mereka yang kerap demam dan selsema, ada masalah kulit yang kronik, atau penyakit kronik yang telah menerima rawatan tetapi masih tidak terkawal. Pilih suplemen yang sesuai dan dos yang optima.

.
4. Suplemen bagi kanak-kanak terutama yang obes akibat kegemaran mereka mengambil banyak makanan dan minuman bergula, banyak makan makanan berproses dan tidak suka makan sayur. Sebab itu banyak vitamin dan bahan tambahan yang ditambah pada susu tepung yang dijual dan diiklankan di TV.

.
5. Suplemen bagi wanita yang hamil dan menyusukan anak. Mereka kerap dibekalkan dengan asid folik, zat besi dan omega 3 untuk keperluan ibu dan anak.

.
6. Suplemen untuk meningkatkan tenaga dan berasa lebih positif dalam hidup.

Semua suplemen ini akan lebih berkesan dengan mengamalkan pemakanan yang betul dan menjalankan aktiviti fizikal yang secukupnya.

#HealthDrZubaidi


“Biarkan Mereka Menangis”. Ibu Bapa Kena Tahu ‘Adab Memarah Anak’.. Jangan Terus Marah Je

Bayi bawah 2 tahun memang akan menangis bila tak dapat apa yang dia nak, sebab ini salah satu cara untuk dia berkomunikasi. Tapi masalah bila, kita secara tak langsung mengajar anak untuk dapat semua apa yang dia nak demi tak nak anak menangis. Biarkan dia menangis, selagi tidak memudaratkan. Sebab semakin dia membesar, semakin susah untuk dibentuk.

Contohnya beli mainan, bila kita dah biasa beri apa yang dia nak seawal bawah 2 tahun. Bila dah 3-5 tahun, semakin susah untuk kita halang. Walaupun nampak dalam scope kecil, “alah, murah je mainan”, “alah, takpelah kecil lagi”. Tapi semakin dia membesar, semakin dia belajar yang “apa yang aku nak, aku mesti dapat”. Bila no means NO, ini kena train seawal bayi sebab masa inilah masa penting untuk develop kepercayaan.

“Frustration tolerance”, sangat-sangat penting untuk perkembangan emosi anak untuk persiapan ke dunia luar yang lebih mencabar. Kena ajar anak perasaan “frust”, tak dapat apa yang dia nak main, tak dapat apa yang dia nak makan, tak dapat apa yang dia nak pakai, tak dapat pergi tempat yang dia nak dan sebagainya. Sebab dalam dunia sebenar, bukan semua apa yang kita nak akan dapat. Melainkan melalui usaha, tapi usaha pun tak menjamin kita akan dapat apa kita nak.

Contohnya:
1. Anak jatuh sikit sebab terlanggar meja. Mula-mula tengok respon dan keadaan, kalau ok kita kena biarkan dia dahulu dan terangkan kenapa jatuh dan macam mana nak elakkan jatuh daripada kita terus berlari dengan reaksi muka dan suara terkejut.

2. Anak menangis nak coklat kinderjoy.
Sebelum ke kedai yang ada jual coklat ni, kalau memang kita nak belikan bolehlah minta dia siapkan kerja atau buat sesuatu dahulu baru dapat. Kalau dia mengamuk tantrum, biarkan dia. Bila dah ok dan tenang, baru terangkan kena tak boleh (Social story).

3. Anak menangis bila kalah main game.
Biarkan dia. Bagi dia rasa “frust”, dan belajar sendiri cara kawal.

4. Anak mengamuk nak ikut kita keluar.
Biarkan dia settle “luahkan” perasaan. Selepas itu baru distract dengan benda lain.

5. Anak mengamuk taknak makan sebab nak makan junk food.
Ok, tak payah makan. Nanti next masa makan, dia akan belajar yang bila skip makan nanti lapar.

Kadang-kadang risau, bila jumpa ada yang umur 6 tahun masih makan bersuap, tak pandai pakai baju sendiri tapi abc 123 pandai. Bukan sebab “developmental delay”, tapi sebab semua A-Z mak buatkan. Lepas di ceramah 30minit, sebulan lepas tu tiba-tiba terus pandai makan dan pakai baju sendiri. Semakin kita “overprotective”, semakin kita membesarkan “adult baby”.

Tak perlu takut anak menangis. Biarkan dia menangis sekejap selagi tidak memudaratkan, biarkan dia belajar untuk “pujuk” diri sendiri. Sebab menangis adalah salah satu cara untuk untuk kita luahkan perasaan. Anak lelaki atau perempuan, biarkan mereka menangis. Biarkan mereka bukan tanda kita tak sayang, tapi sebab kita nak train mereka untuk cope dengan “frustration”.

Kita selalu dimomokkan dengan kata-kata “lelaki tak boleh menangis”, ini salah. Menangis adalah proses natural yang Allah kurniakan pada semua manusia untuk meluahkan perasaan bukan untuk perempuan sahaja. Sebab itu kebanyakan penghuni institusi mental adalah lelaki, sebab mereka lupa cara untuk meluahkan perasaan . Sebab apa? Sebab “lelaki tak boleh menangis”.

Mental kita macam getah, kalau terlampau tegang ia akan putus. Tugas kita, kena kuatkan ketahanan “getah” itu. Untuk persiapkan mereka menghadapi dunia yang mencabar

Sekian bebelan saya.

Maryam Jamadi
Occupational Therapist

TAMBAHAN:
Unfo ini untuk bayi yang umur 6 bulan ke atas ye, biasanya masa ini sudah pandai “memanipulasi” mak ayah untuk dapat apa dia nak dengan menarik rambut mak ayah, menghentak kaki, membaling barang dan sebagainya. Peranan mak ayah adalah untuk BETANYA dahulu pada anak apa yang dia inginkan sebelum menggunakan teknik “cry it all” untuk membendung habit yang tidak diingini.

Mesti Baca :


“Hati-Hati Percayai Petua Tanpa Asas Perubatan…” Doktor Ini Jelaskan Sebabnya. Sunggup Deep!

Pelbagai pendapat mengenai amalan petua berpantang dan kesihatan diri yang diamalkan sejak nenek moyang kita dulu. Namun amalan petua ini jadi isu apabila ada yang mengalami masalah kesihatan akibat tidak mengamalkan dengan cara yang betul.

Hakikatnya amalan petua ini ada pro n kontra. Ikuti ulasan di laman facebooknya Doktor Erna Nadia. Sungguh bermanfaat.

__________________________________________

BISA BISA BADAN, ANGIN DAN DALAMAN

Ramai juga yang menuduh kami para doktor tidak percaya pada kata kata dan petua orang lama, asyik terpengaruh dengan kemodenan, tiada yang dulu tiadalah yang sekarang, orang dulu dulu elok je hidup sampai seratus tahun yada yada yada.

Ok mari sini saya terangkan kepada awak.
Adakah orang dulu telan pil atau jus yang dibungkus yang dibuat entah dari siapa?
Tidak.

Orang dulu dulu buat sendiri dan minum.
Dan orang dulu dulu tidak makan makanan seperti yang kita telan hari ini.
Serta orang dulu dulu rajin bekerja dan membanting tenaga.

Benda begini awak cuma perlu guna logik akal yang waras sahaja.

Nak minum air kunyit, air asam jawa,air manjakani, air akar kayu, air asam belimbing yada yada yada. Silalah. Minum dengan berpada sebulan sekali dua.

Tapi tapi tapi.
Janganlah hanya dengan mengamalkan minum minum air tersebut tapi pemakanan seharian seumur hidup tidak dijaga dan malas bersenam serta malas berpeluh.
Tak guna pun telan sebelanga air akar kayu dan segala air yang awak nak amalkan tapi yang lain tidak dijaga.

Bersalin itu bukan penyakit.
Bersalin adalah proses normal atau semulajadi yang akan dilalui oleh wanita asli yang sudah mendirikan rumah tangga atau yang sudah bersenggama dan berlaku proses persenyawaan.

Jadinya, kenapa awak mesti nak jaga makan atau berpantang selepas bersalin atau selepas keguguran atau selepas pembedahan sahaja?

Why oh why?

Hiduplah dengan logik akal.
Tak susah pun nak hadam benda ni.

Ada yang tanya bagaimana nak hilang sengal sengal atau bisa bisa badan? Bagaimana taknak bagi angin masuk? Bagaimana nak kembali kecut? Bagaiman nanti rahim kembang? Apa nak makan untuk dalaman?

Badan kita akan sihat jika kita menjaganya sentiasa secara sihat.
Makanlah dengan kuantiti makanan yang betul, suku suku separuh iaitu suku karbohidrat,suku protein dan separuh serat.
Makanlah makanan yang sihat dan fresh, bukan makanan yang diproses.
Makanlah makanan yang kurang garam kurang gula kurang penambah rasa.
Makanlah makanan yang sederhana,tidak terlalu pedas, tidak terlalu masam,tidak terlalu manis, tidak terlalu masin.
Makanlah mengikut masa yang sama setiap hari.

Kita menggunakan tenaga yang banyak sewaktu hendak bersalin. Banyak kalori yang terbakar, banyak pendarahan yang berlaku namun tidak ada urat yang putus ye.

Jika, selepas bersalin, for sure kita akan rasa letih dan lemah.
Kerana apa?
Kerana badan kita dehidrasi. Kurang air, kurang tenaga dan kurang darah.
Tak perlu supplemen atau jamu pun untuk rehidrasi kembali.
Cuma perlu air masak yang banyak dan makanan yang sihat sahaja untuk kembalikan tenaga dan air ke dalam badan.

Saya pelik kenapa orang takut sungguh dengan air masak.
Air masak samada sejuk atau panas, kalorinya adalah kosong, zero, null.
Minumlah banyak mana pun, tetap tak akan gemuk.

Dan selepas bersalin, benda yang paling risau adalah sembelit.
Bayangkan kalau najis keras dan terpaksa teran?

Sebab itu perlunya air masak dan buah buahan serta sayur sayuran.
Barulah najis lembut dan mudah keluar.
Kalau tak, nanti najis keras lepas tu tak berak dua tiga hari dan tentulah akan sakit perut.

Seperti saya kata rahim tak kembang ye.
Yang akan kembang adalah badan awak seluruhnya jika malas jaga makan setiap hari. Tak perlu salahkan makanan.
Yang membuat makanan adalah kita.
Yang makan makanan pun adalah kita.

Kenapa pula salahkan laksa, donut, air sejuk, mi?
Makanlah dengan berpada.

Laksa adalah sihat ok,lagi lagi kalau guna ikan yang fresh dan letak sayur banyak banyak. Donut tu kalau awak beli yang penuh gula ditambah dengan topping cheese ke coklat ke memanglah awak akan kembang, bukan rahim tapi seluruh badan. Nak makan, olahlah jadi yang sihat. Simple kan untuk fikir?

Angin itu berlaku jika cara dan jenis pemakanan kita tidak betul.
Tidak ada istilah diet mengikut darah atau diet makan protein sahaja atau diet makan buah dan sayur sahaja. Tidak ada.
Jika ada rasa perut kembung,tidak selesa, datang berjumpa doktor untuk pemeriksaan.

Badan kita mudah menjadi letih dan bisa bisa jika kita kurang air.
Kurang air masal atau air kosong. Ini adalah tidak bagus.
Kadang kadang kita akan rasa cramps atau tarik mengkarung atau otot menegang. Cramps berlaku disebabkan kurang air biasanya. Janganlah asyik kata sebab kurang kalsium lepas tu beli pil atau susu merapu untuk tambah kalsium. Tak perlu membazir.

Rahim kita akan kembali kecut selepas bersalin kerana itu adalah fisiologi badan manusia. Dan menyusu badan akan memecutkan lagi proses pemecutan rahim. Tak perlu pun bengkung atau apa apa,yang perlu cuma bersenam. Amalkanlah senaman kegel, baik lelaki atau wanita kerana ianya bagus untuk otot di bahagian pelvis.

Tidak guna awak bertangas, bertungku bagai tapi pemakanan yang lain tidak jaga. Sama macam kes akar kayu atau herba yang awak nak makan sebab konon untuk dalaman tu. Konsepnya sama sahaja.

Jaga yang asas seumur hidup, insha Allah awak sihat.

Lepas bersalin, kena makan buah dan sayur supaya mudah membuang air besar dan tinggi kandungan vitamin C yang akan mempercepatkan kesembuhan luka akibat proses bersalin. Kena makan protein kerana protein diperlukan untuk proses penyembuhan luka.

Yang awak perlu pantang adalah pantang bersama dengan suami.
Islam sendiri kata haram bersenggama dengan suami semasa haid dan semasa masih di dalam darah nifas. Jika sudah habis nifas, jika mahu bersama juga, amalkan perancang keluarga. Janganlah asyik nak cuba kaedah azal atau kondom sahaja. Accident berlaku tanpa disangka. Bagilah anak awak yang kecil tu besar dan boleh faham arahan yang simple simple. Nanti anak dekat dekat lepas tu tak terjaga sebab penat. Rancang bersama suami sebab yang menanggungnya adalah isteri.

Ok, sekarang apa yang awak maksudkan untuk dalaman?
Dalaman mana lagi?
Dalaman dalam rahim? Takut rahim jatuh? Takut longgar? Apa yang awak nak cakap atau maksudkan dengan dalaman tu?

Kalau nak baca pasal tombong atau rahim jatuh, saya dah pernah ulas. Boleh search tentang tombong.

Rahim atau faraj longgar?
Rahim takkan longgar ye. Ianyakan duduk dalam tulang pelvis dengan elok.
Faraj diperbuat daripada otot otot. Untuk kekalkan keanjalan otot, yang perlu diamalkan adalah senaman. Dan senaman yang terbukti berkesan adalah senaman kemut atau nama lainnya senaman Kegel. Bagaimana nak buat?
Kemutkan bahagian faraj dan anus anda selama 30 saat dan lepaskan. Buatlah semasa anda sedang berehat. Jangan buat semasa tengah kencing atau berak. Buat setiap hari dna berulang kali. Hanya senaman yang boleh melatih otot otot anda menjadi kuat dan sihat.

Tak guna awak telan macam macam tapi semua yang asas dan mudah anda malas nak amalkan.

Tiada istilah highway dalam menjadi sihat dan kurus.
Tak perlu bazir beli produk pelik pelik. Walaupun dia kata produk dia homemade, tak usah percaya. Kalau homemade, awak sendiri boleh buat di rumah. Jangan bagi alasan malas atau tiada masa.

Bukan susah pun nak buat.
Hanya rebus sahaja. Anda tak perlu kacau setiap masa pun. Kan?

Jangalah mudah sangat terpedaya dengan ayat penjual atau founder kononnya suami akan lari kalau bawah tu tak jaga. Adoilah. Jika pandai jaga yang asas insha Allah terjaga semuanya.

Jangan terlalu taksub dengan petua lama.
Kadang tu petua lama ni simple je tapi orang sekarang yang dah banyak ubah caranya.

Contohnya petua mudah yang saya dapat untuk kurangkan menggeleber di bahagian pinggang adalah dengan memasukkan seulas dua bawang putih ke dalam nasi yang ditanak. Bagus petua ni sebab bawang putih memang bagus untuk kesihatan. Tapi bawang putih asli lah, tak perlu bazir beli pil bawang putih. Untuk apa?

Tapi jika amalkan petua di atas tapi makanan yang lain tak jaga pun tak guna juga kan? Letaklah 100 ulas bawang putih pun tetap takkan kurus kalau makan seolah esok lusa tak ada dah.

Benda yang super simple untuk dihadam sebenarnya tapi ramai yang malas nak baca dan faham betul betul.

Berhentilah menjadi tidak bijak dan membazir.

Ingat ye, nak makan air rebusan kunyit campur asam jawa campur halia tidak salah diamalkan sebulan sekali dua namun dalam masa yang sama jaga juga pemakanan seharian. Macam ni barulah umpphh!

Nota kaki : Kita adalah apa yang kita makan dan minum. Kita adaalah apa yang kita fikirkan✌?

Dr. Erna Nadia
Berhati hati dalam mempercayai petua yang diberi oleh individu yang tiada asas perubatan kerana jika anda sakit bukan mereka yang merawat?


“Rumah Saya Tak Ada Gula…”- Rupanya Ni Rahsia Pelakon Veteran Ni Kekal Sihat & Bertenaga!

Bila kita melihat seseorang yang telah berusia namun kekal sihat dan bertenaga, pasti terlintas juga difikiran kita apa rahsia yang diamalkan olehnya. Jika boleh, ingin juga untuk kita dapat amalkan agar di masa tua nannti kita juga kekal sihat sepertinya.

Berkongsi rahsia tersebut, pelakon veteran, Zaidi Omar, 64, mendedahkan dia tidak mengamalkan pemakanan yang berunsurkan gula malah, sentiasa minum air kosong untuk kekal bertenaga demi meneruskan gaya hidup yang sihat.

Menerusi laporan Utusan Malaysia, dia mengakui tidak mengambil pemakanan yang manis sejak daripada dahulu lagi dan mengamalkan senaman di gimnasium pada setiap hari untuk menjaga kesihatannya.

Di rumah Tiada Gula

“Di rumah saya tidak ada gula. Kalau pergi ke mana-mana majlis, saya tidak akan mengambil minuman manis, sebaliknya hanya minum air kosong,” katanya.

Bukan itu sahaja, pelakon kelahiran Johor itu turut memaklumkan untuk mengelakkan berat badan naik secara mendadak, dia  hanya makan nasi separuh pinggan sahaja.

Malah, Zaidi akan tidur seawal jam 10 malam untuk mendapatkan rehat yang secukupnya dan jarang untuk keluar daripada rumah untuk lepak bersama rakan-rakannya.

Tidur Awal

“Saya juga jaga pemakanan. Tidak pernah tambah nasi dan hanya mengamalkan pengambilan separuh. Itupun, kadang-kadang tidak habis.

“Kalau tidak ada penggambaran drama, saya akan tidur awal. Pukul 10 malam sudah atas katil. Saya jarang keluar jumpa kawan jika sudah lewat malam,” jelasnya lagi.


Anugerah Anak Istimewa, Dapat Hasilkan Seni Khat Tanpa Berguru Raih Perhatian Warganet!

Setiap antara kita mempunyai keistimewaan dan kelebihan yang tersendiri. Ini sebagaimana seorang kanak-kanak lelaki berusia 12 tahun ini. Meskipun disahkan autisme, Muhammad Zul Muazzam Zul Azman bukan sebarangan kanak-kanak sebaliknya berbakat besar dalam penghasilan khat selain celik al-Quran.

Lebih mengagumkan, anak istimewa ini hanya mempelajari seni khat menerusi YouTube, bukan menerima pendidikan khusus daripada pakar atau mana-mana guru.

Dia juga kini menjual karyanya pada harga serendah RM10 hingga RM50 secara dalam talian selepas hasil tangan itu dikongsi ibunya, Shazlita Yusoff, 36, di Facebook (FB).

Memetik laporan Harian Metro ibunya iaitu puan Shazlita berkata, bakat anaknya disedari seawal usia enam tahun apabila Muhammad Zul Muazzam sering menghafaz surah al-Quran sambil menulis potongan ayat berkenaan pada kertas.

“Sepanjang Perintah Kawalan Pergerakan (PKP), saya menyediakan alat menulis khat supaya dia tidak bosan dan dapat memanfaatkan masa terluang. Tidak sangka, hasil tangannya semakin ‘menjadi’, malah mendapat pujian ramai.

“Dia bukan sahaja boleh melakar pelbagai zikir, tetapi juga ayat suci al-Quran mengikut kreativiti sendiri selain mengenakan tona warna yang menarik sebagai latar belakang lukisan.

“Semua tulisan khat yang dihasilkan daripada ilham sendiri tanpa tekapan (daripada khat sedia ada).

“Anak saya seorang yang ceria namun agak terbatas untuk berkomunikasi dua hala dan saya dapat rasakan penulisan khat ini seperti terapi buat dirinya sebagai penghidap autisme,” katanya yang ditemui ketika pulang bercuti di Kampung Gual Nibong, Gual Periok di sini.

Shazlita berkata, anak sulung daripada empat adik beradik itu dihantar mengikuti Program Pendidikan Khas (PPKI) di Sekolah Kebangsaan (SK) Batu Unjur, Bukit Tinggi di Klang, Selangor.

Suri rumah itu berkata, dia sangat tidak menyangka hasil tangan Muhammad Zul Muazzam menjadi tarikan orang ramai selepas dikongsi di FB.

“Selain itu, anak saya juga mampu menghafal al-Quran serta membacanya secara bertaranum dengan baik. Jika saya sendiri terlupa halaman muka surat surah tertentu, dia boleh memberitahunya dengan tepat.

“Antara surah yang sering dibaca ialah al-Waqiah, Ar-Rahman, Sajadah, al-Mulk, al-Kahfi dan Yaasin.

“Alhamdulillah, dia juga tidak pernah lupa mengerjakan solat lima waktu serta sering mengingatkan kami sekeluarga agar sembahyang di awal waktu,” katanya.

Menurutnya, tiada sebarang petua dalam mendidik anaknya itu, tetapi sudah mendedahkan mereka dengan al-Quran sejak kecil.

“Bakat Muhammad Zul Muazzam pula saya kira sebagai anugerah Allah selepas diuji menghidap autisme,” katanya yang berharap anak istimewanya itu dapat menjalani kehidupan seperti insan lain dan boleh menjadikan seni khat sebagai kerjayanya kelak.

Sumber : Harian Metro


Teruja Raya Dengan Anak Angkat, Rezeki Syawal Achey Dan Isteri!

Tahun 2018 pastinya menjadi Syawal paling sempurna buat pelawak Achey dan isterinya dengan kehadiran si comel, rezeki yang tak terduga bagi pasangan ini.

Menerusi instagram peribadinya Achey berkongsi berita gembira ini dengan memuat naik gambar anaknya yang diberi nama Nur Tiara Zinnirah Nasir.

Setelah 8 tahun bersama ternyata Allah mengurniakan rezeki kebahagiaan buat pasangan ini.

“Assalamualaikum ,Bismillah…alhamdulillah rezeki Allah hadir dengan pelbagai cara…setelah 8 tahun bersama masih belum punya rezeki di kurniakan cahaya mata..namun pada 22/5/2018 di ramadhan ke 6… anak ini hadir untuk mengisi kekosongan yang lama itu…”

“NUR TIARA ZINNIRAH NASIR nama di berikan… @tiara_zinnirahofficial di lahirkan pada 15/5/2018 .. pada jam 8.05pm … di HKL….selama hampir sebulan kami berada di kg… terutama @anne_achey… ramai tertanya kami gaduh ke? Sakit ke? … jawapannya menjaga tiara dalam pantang?????….. tak dapat nak di gambarkan dengan kata2 yang hebat… yang paling jelas saya @acheykintangkintung dan @anne_achey sangat gembiraaaa tak terkata..??…kami berharap agar semua mendoakan kesejahteraan kami sekeluarga dan menerima baik kehadiran @tiara_zinnirahofficial … semoga @tiara_zinnirahofficial menjadi anak yang solehah serta kami dapat menjaganya dengan kudrat kami sebaiknya….RAYA NI KAMI BERTIGAAAAA YEAYYYYYY!!!..,” tulisnya.

Semoga kehadiran Nur Tiara menjadi pelengkap kebahagian buat Achey dan isteri. Pastinya Syawal ini menjadi Syawal paling bermakna.


Mesti Tahu 5 Amalan Rasulullah Untuk Suami Isteri Bahagia Sehingga Jannah

Benar rasa cinta itu penting dalam hubungan rumah tangga, tapi hanya mengucapkan “I love you” sahaja tak cukup. Oleh itu, pelbagai cara yang harus dilakukan untuk menjadkan hubungan makin indah dan intim. Ikuti 5 amalan yang Rasullulah untuk suami isteri bahagia ke jannah

1 Nabi Muhammad S.A.W Suka Memberi Hadiah

Ha, yang ini mesti kaum hawa paling gembira untuk tahu. Ya, sebagai seorang suami anda harus peka dan tahu mengambil hati isteri. Jangan asyik bagi alasan “I tak tahu jadi lelaki romantik”. Kalau tak tahu, BELAJAR.

Jangan asyik isteri je yang perlu jaga anda secara keseluruhan. Cukuplah dia telah mengandung dan melahirkan zuriat untuk anda, cukuplah dia dah menjaga makan dan minum anda selama mana anda telah berkahwin dengannya selama ini, cukuplah dia telah melayan anda meskipun sedang penat tanpa menghiraukan kebajikan diri sendiri kerana suami pun turut memainkan peranan penting dalam membina kebahagiaan dalam sesebuah rumah tangga. Barulah wujud keadilan 🙂

Nabi s.a.w bersabda: “Hendaklah kamu saling memberi hadiah , nescaya kamu akan saling mencintai.”
(HR. Al-Bukhari )

Tak perlu yang mahal-mahal, ikut pada kemampuan. Belikan dia sekuntum bunga mahupun bungkuskan makanan kegemarannya sahaja pun sudah amat bererti buat si penerima. Yang hawa pun jangan lupa memberi okay?

2 Nabi Muhammad S.A.W Suka Memuji

Kita semua suka dipuji. Bagaimana marah pun seseorang itu tetapi kalau dipuji, pasti hatinya akan sejuk serta-merta.

Nabi gemar memuji isterinya dan baginda juga suka menggunakan bahasa-bahasa yang romantis apabila berkomunikasi dengan isterinya. Contohnya nama panggilan yang sering digunakan oleh nabi terhadap isterinya Aisyah r.a adalah “Aish” yang bermaksud ‘Hidup’ atau “Humairah” yang bermaksud ‘Yang berpipi kemerah-merahan’.

3 Nabi Muhammad S.A.W Akan Saling Membantu Pasangan

Bukankah sebelum berkahwin anda telah berjanji dengan pasangan bahawa anda sanggup bersusah dan bersenang dengannya? Jadi apabila salah seorang dari anda susah, pasangan yang satunya harus tampil membantu. Tidak kisah remeh mana sekalipun kesusahan itu, anda mesti bantu untuk ringankan beban pasangan.

Diriwayatkan juga daripada Aisyah r.a, katanya: Aku pernah melihat baginda Rasul s.a.w menaungi aku dari terik matahari dengan kain serban baginda sendiri, kerana pada ketika itu aku sedang asyik menonton orang-orang Habsyah sedang membuat pertunjukan di masjid, akhirnya aku merasa jemu melihat permainan tersebut.
(Riwayat Bukhari dan Muslim)

4 Nabi Muhammad S.A.W Peruntukan Masa Dengan Pasangan

Hanya berdua okay? Kalau dah beranak-pinak tu mintalah tolong sesiapa jagakan anak sebentar. Bawa pasangan pergi bersiar-siar, ambil angin, kongsi kegembiraan dan rasakan nikmat bahagia itu bersama. Jangan jadikan anak-anak sebagai alasan untuk tidak mempunyai waktu bersama pasangan.

Menurut riwayat lain pula, dikatakan bahawa Aisyah pernah memberitahu: “Tiba-tiba muncul beberapa orang berkulit hitam dan membuat pertunjukan di hadapan baginda Rasul s.a.w pada hari raya. Lalu baginda Rasul s.a.w mengajak aku pergi menonton pertunjukkan itu. Maka aku dibiarkan baginda Rasul menonton dari atas bahunya sehingga aku merasa puas”.

5 Nabi Muhammad S.A.W Amalkan Sentuhan

Sudah sah sebagai suami isteri, jadi tiada apa yang bisa menghalang anda dari ‘melebih-lebih’ dengan pasangan. Rajin-rajinkanlah mengucup atau memeluk atau bersentuhan dengan cara apa pun bersama pasangan.

 Dari Aisyah r.a: “Rasulullah s.a.w biasa meletakkan kepalanya dipangkuanku walaupun aku sedang haid, kemudian baginda membaca Al-Quran..”
(Hadith Riwayat: Abdurrazaq)

Sumber: wanista.com


Nak Anak Rajin Belajar Kena Tahu Sebab Mereka Malas. Baca Dan Hadam Info Ini.

Bermacam luahan yang diterima daripada ibu bapa tentang masalah anak yang malas belajar. Masalah ini terjadi bukan sahaja kepada anak yang bersekolah rendah, tetapi juga yang sudah pun memasuki persekolahan menengah. Ibu bapa yang melalui situasi begini tentunya sering jadi stress, bukan?

Antara punca anak malas belajar ialah:

Antara cara atasi masalah anak malas belajar ialah:


Dr. Ni Jelaskan Maksud ‘Kanser Sembuh Sepenuhnya’ Agar Tiada Yang Salah Ertikan!

Melihat derita yang dilalui oleh pesakit kanser, memang sukar untuk diungkapkan. Berat mata memandang, berat lagi bahu yang memikulnya. Pun begitu, bila dilihat dari sisi semangat yang mereka ada, jujur terbukti mereka ini cukup luar biasa. Hakikatnya, bukan calang-calang orang mampu diuji sedemikian.

Menyentuh tentang makna sembuh sepenuhnya bagi pesakit kanser, ayuh kita fahami perkongsian yang diberikan oleh Dr. Rushdan Noor ini melalui akaun fbnya. Jom semak

MAKSUD “KANSER SEMBUH SEPENUHNYA”

Semua pesakit kanser mahu penyakit kanser mereka disahkan SEMBUH SEPENUHnya. Begitu juga pakar kanser yang tentu akan merasa satu kepuasan jika berjaya merawat pesakit kanser sehingga sembuh. Walau bagaimanapun perkataan sembuh sepenuhnya daripada penyakit kanser tidak sama dengan penyakit bukan kanser.

Penyakit ketumbuhan fibroid (bukan kanser) yang dikesan pada rahim seorang wanita boleh dianggap sembuh sepenuhnya jika pembedahan mengeluarkan rahim dilakukan. Begitu juga ketumbuhan-ketumbuhan bukan kanser yang lain akan dianggap sembuh sepenuhnya jika ketumbuhan itu dikeluarkan.

Penyakit kanser BELUM boleh dianggap sembuh sepenuhnya walaupun kanser sudah tidak dapat dikesan (melalui semua jenis ujian) selepas rawatan ataupun pakar bedah sudah mengeluarkan kanser tersebut daripada badan. Pakar kanser hanya akan nengatakan bahawa buat masa ini ujian-ujian yang dijalankan menunjukkan tidak ada kanser yang wujud dalam diri pesakit. Dalam istilah perubatan, kami gunakan perkataan “no evidences of disease” (NED) ataupun “disease free”. Ini bukan bermaksud pesakit kanser sudah sembuh sepenuhnya.

Boleh Datang Semula

Kanser berbeza dengan penyakit bukan kanser kerana kanser masih boleh datang kembali selepas rawatan walaupun ujian-ujian pengesanan yang dilakukan tidak menunjukkan adanya kanser. Ada beberapa sebab mengapa keadaan ini berlaku di antaranya adalah:

1. Kanser adalah penyakit yang asalnya disebabkan berlaku kelainan genetik yang bertanggungjawab mengawal pembiakan sel. Walau pun kanser sudah dihapuskan sepenuhnya, kelainan genetik itu masih wujud.

2. Pendedahan kepada punca terjadinya kanser itu masih terus berlaku samada disedari ataupun tidak disedari oleh pesakit. Banyak jenis kanser yang tidak diketahui puncanya, jadi pesakit tidak tahu apa yang perlu dielakkan.

3. Ujian-ujian mengesan kanser yang ada pada hari ini tidak 100% tepat. Setiap ujian samada ujian darah ataupun pengimejan diagnostik seperti CT scan, MRI dan PET scan mempunyai kelemahan dan tidak 100% tepat. Jadi jika PET scan melapurkan tidak ada “hot spots” bukan bermaksud 100% tidak ada sel kanser di dalam badan.

4. Sel-sel kanser boleh berubah menjadi kebal kepada rawatan dan walaupun pembedahan serta rawatan kemoterapi/radioterapi dijalankan telah berjaya menghapuskan hampir kesemua sel kanser, sel kanser yg terselamat boleh berubah menjadi kebal dan lambat laun boleh membiak semula selepas beberapa lama mendiamkan diri. Sel-sel kanser ini selalunya daripada kanser jenis yang ganas ataupun kanser peringkat lewat.

5. Kaedah rawatan kanser yang ada pada hari ini walaupun terbaik setakat ini, namun bukan 100% berkesan. Banyak faktor yang mempengaruhi keberkesanan rawatan termasuk jenis kanser, peringkat kanser, jenis rawatan, dos rawatan, jangkamasa rawatan dan lain-lain lagi. Faktor sistem di dalam badan pesakit juga memainkan peranan, contohnya pesakit yang mempunyai kelemahan sistem pertahanan lebih sukar dirawat. Rawatan dianggap kurang berkesan jika tempoh “disease free” yang dialami oleh pesakit adalah singkat.

Negatif Selama 10 Tahun

Walau bagaimanapun memang ada pesakit yang akan sembuh sepenuhnya tetapi pakar kanser tidak dapat mengesahkannya dalam jangkamasa yang singkat. Peluang untuk sembuh sepenuhnya bergantung kepada jenis kanser, peringkat kanser dan banyak lagi faktor. Kanser di peringkat awal mempunyai kadar penyembuhan yang paling tinggi.

Umumnya seseorang pesakit kanser itu dianggap sembuh sepenuhnya jika semua kaedah ujian pengesanan kanser melapurkan keputusan negatif selama 10 TAHUN. Maksudnya pesakit kanser perlu menjalani rawatan susulan selama sekurang-kurangnya 10 tahun sebelum boleh dianggap SEMBUH SEPENUHNYA (ada juga kes terpencil di mana kanser datang kembali selepas 10 tahun).

Jangan Terpedaya

Pesanan saya kepada orang awam adalah amalkan gayahidup sihat dan lakukan saringan kanser kerana mencegah lebih baik daripada berubat. Manakala pesanan saya kepada pesakit kanser pula adalah jangan berhenti menghadiri klinik kanser untuk pemeriksaan susulan walaupun anda sudah tamat menjalani rawatan dan pakar kanser sudah memaklumkan yang anda sudah tidak memerlukan rawatan lanjut. Hampir 80% kes-kes kanser berulang dikesan pada 2 tahun pertama dan 20% lagi pada tahun-tahun berikutnya.

Jangan mudah terpedaya dengan dakwaan pengamal rawatan alternatif ataupun penjual produk suplemen/herba yang mendakwa pesakit mereka sudah SEMBUH SEPENUHnya selepas rawatan yang mereka berikan. Malahan kajian menunjukkan pesakit yang dirawat dengan kaedah alternatif mempunyai kadar penyembuhan dan jangkahayat yang lebih rendah daripada pesakit yang dirawat dengan kaedah rawatan kanser konvensional.

Di samping itu saya dapati ada juga pesakit-pesakit kanser yang sudah menjadi “jurucakap pakar kanser” memberi testimoni menceritakan amalan-amalan mereka termasuk mengambil produk-produk  tertentu untuk kekal bebas daripada kanser sedangkan mereka baru sahaja beberapa bulan selesai menjalani rawatan kanser.

Seorang pesakit kanser berbeza dengan pesakit-pesakit yang lain walaupun menghidap kanser yang sama. Dapatkan maklumat daripada pakar kanser yang merawat anda. Saya bimbang jika anda mengelak daripada sesuatu yang tidak perlu dielakkan dan mengamal sesuatu yang boleh memudaratkan.


Atasi Sakit Tumit Dengan Cara Paling Mudah, Hanya Guna Betik Muda Sahaja!

Siapa pernah alami rasa sakit pada tumit kaki memang terasa seksa nak berjalan. Paling ketara apabila baru bangun daripada tidur. Kaki tak dapat memijak lantai dengan baik dan sudahnya jalan pun terhencot-hencot. Memang sakit.

Ubat-ubatan moden memang membantu, namun setelah ubat habis, kaki akan kembali sakit seperti sediakala. Jika mengalami sakit secara berterusan, ada baiknya anda cuba berjumpa doktor untuk rawatan lanjut. Manalah tahu anda mengalami masalah tumit serius seperti Calcaneal Spurr atau sebagainya.

Tapi anda juga boleh usahakan cara tradisional untuk mengurangkan sakit. Manalah tahu dengan izinNya, sakit akan makin berkurang.

Aku post kat sini petua ni untuk sapa-sapa yang sakit tumit tu supaya boleh amalkan. Manalah tahu kan, ada yang dah lama menderita sakit tumit tu, dah cuba macam-macam tapi tak menjadi kan.

Sama-sama kita cuba dan bertawakal kepada Allah sebab Allah yang menyembuhkan. Petua ni hanyalah ikhtiar dari kita dengan ilmu yang diberi kepada sesiapa yang DIA mahu.

Petuanya adalah seperti berikut :-

1. Ambil betik muda (betul-betul muda).

2. Letak atas api dapur dan bakar hingga hangus (bakar one side, dan letak atas api, jangan di balik-balik, biar jer gitu)

3. Dah hangus sebelah, angkat dan alaskan dengan kain (beberapa lapis).

4. Letakkan kaki atas betik (Jangan sampai kaki terbakar, kalau panas tambah kain lagi).

5. Biarkan kaki atas betik sehingga betik tu suam. Alihkan kain.

6. Tekan lagi kaki sehingga betik berlubang. Dalam lubang ada air, rendamkan tumit ke air ni.

7. Siap dan lapkan kaki dengan kain kering.

Kalau ada gout atau toksin, akan terdapat lebam-lebam dekat kaki. Mungkin juga akan kena cirit-birit. Begitu kata AuntyN lagi.

Selamat mencuba!

Cara Legakan Sakit Kaki
Diantara cara lain yang boleh dilakukan untuk melegakan masalah tumit yang sakit ini adalah menjaga beberapa perkara ini.

Semua ini amat membantu tumit kaki kita menjadi lebih baik. Sambil amalkan petua di atas, amalkan juga kaedah ini. Semua ini akan turut sama membantu.

1. Ketika bangun dari tidur, jangan terus berjalan sebaliknya lakukan sedikit senaman kaki. Lakukan regangan kaki dengan memusingkan kaki secara perlahan-lahan.

2. Gerakan dan senaman pada kaki membolehkan oksigen dan darah sampai pada kaki dengan baik dan sakit pun makin reda.

3. Rendam kaki dengan air suam yang diletakkan garam atau air herba.

4. Jaga kaki dengan pemakaian kasut sesuai. Keluarkanlah sedikit bajet yang besar untuk membeli kasut yang selesa dan baik untuk kaki.

5. Mulakan memijak hujung kaki dan kemudiannya barulah tumit.

6. Jangan sentiasa pakai kasut yang tinggi jika kaki tidak mampu. Pakai kasut yang lebih selesa.

Kredit: auntyn.blogspot.my


Bila Siling Dan Dinding Rumah Berkulat, Ia Penyebab Sering Batuk & Selesema

Pernah lihat dinding rumah ada tompok hitam dan berkulat. Jika ada, sebenarnya ia mengundang bahaya buat persekitaran rumah anda. Apabila situasi ini dibiarkan, ia boleh menjejaskan kesihatan ahli keluarga.

Lihatlah di siling dan dinding pejabat atau rumah anda. Ada nampak tompok tompok hitam berdebu yang berkumpul?

Ya,itu adalah KULAT
.
Kulat di dinding dan siling biasanya berlaku akibat persekitaran yang lembab akibat kebocoran bangunan atau sistem pengudaraan yang tidak lancar.

Bukan sekadar kulat, sebenarnya ia mendatangkan pelbagai kesan buruk kepada kesihatan.

Spora halus yang di bebaskan oleh kulat ini boleh di sedut masuk ke paru paru dan menyebabkan iritasi dan radang kepada saluran pernafasan.

Ia boleh mengakibatkan hidung berair dan tersumbat, bersin, batuk, sesak nafas dan nafas berbunyi.

Sekiranya tidak di bersihkan, pendedahan secara berterusan boleh mengakibatkan fungsi paru paru terjejas dan mengkibatka masalah kronik seperti astma.

Bagi yang sememangnya menghidap astma atau lelah, mereka akan mengalami gejala yang lebih kerap dan serius.
.

Tanda tanda lain bagi kehadiran kulat termasuklah bau yang kepam, kesan air, kesan meruap dan cat dinding mengelupas.
.

Bolehkah kulat ini di cegah?

✅ Pastikan pengudaraan yang sesuai di dalam bangunan terutamanya bahagian yang lembab dan gelap seperti tandas, bilik membasuh dan dapur.

✅ Pastikan sistem saliran air di bumbung lancar dan tidak melimpah
.

Bersihkan kulat tersebut menggunakan sabun dan air. Jika kulat masih tumbuh, boleh gunakan peluntur.

Apa yang penting, cari punca yang menyebabkan pertimbuhan kulat tersebut dan perbaiki punca tersebut.

Jika bahan berfabrik di tumbuhi kulat dan sukar untuk di bersihkan, anda mungkin tiada pilihan lain selain membuang bahan tersebut.


Bila Anak-anak Ada Phone Sendiri, Mak Ayah Tolong Buat Begini Untuk Pantau Penggunaan!

Boleh dikatakan semenjak anak-anak melalui pembelajaran PdPR di rumah,  kita sebagai ibu ayah telah membelikan handset untuk anak-anak.

Umum kita juga akui, bila handset sudah ada ditangan anak-anak, kita tidak terlepas dengan cabaran untuk memantau penggunaan telefon.

Jadi timbul juga kebimbangan di hati ibu ayah dan untuk itu ada baiknya lakukan sebagaimana yang dikongsikan oleh Nisya Gomezs untuk mengawal penggunaan telefon.

Ini perkongsiannya.

Mak-mak dan pak-pak sekalian… Anak-anak ada handset sendiri? WAJIB!!! Install Google Family Link.

Boleh set kan berapa jam anak hadap handphone, boleh tau anak habiskan masa dengan handphone untuk apps yang mana.

Selain dari tu, kalau anak-anak nak install apa-apa apps, depa akan cari kita untuk mintak permission. Kalau time ko p keje, mereput lah anak ko kene tunggu ko balik keje. Tetap ada peranan parents kt situ.

Kalau anak-anak yang dah besar sikit, app ni boleh trace anak dok belah mana. Dan, boleh bips suruh dorg balik. Sebab, once kita set keloi depa, hp dorg autolock. Kene jumpa mak pak balik lah untuk buka password. (Password jangan kene hacked sudahlah. Huhu)

Banyak lah boleh dilakukan dengan apps ni.

Dannn…. kalau ko panggil anak, anak buat-buat tak respon, ko set kn “locked phone”. Automatic dia akan turun cari mak/ayah dia sendiri tanpa di panggil.
Hahahaha

Sumber : Nisya Gomezs


Keluarga Ni Share Apa Perubahan Besar Bila Buat Solat Berjemaah. Ambil Pengajarannya!

Perkongsian keluarga ini wajar dijadikan pengajaran untuk kita dalam  memperbaiki keharmonian hidup berumah tangga.

Apatah lagi jika sudah melalui fasa-fasa perkahwinan yang punya banyak liku dan cabarannya.

Jom semak perkongsian ini untuk manfaat bersama.

Suami isteri selalu bergaduh? Oh rupanya itu puncanya…

Assalamualaikum ustazah, saya nak kongsi dengan ustazah kisah keluarga kecil kami…

Alhamdulillah saya dengan suami hampir 10tahun menjadi suami isteri, masih muda tetapi banyak perkara yang kami belajar bersama. Awal perkahwinan, saya bekerja dan suami masih belajar. Alhamdulillah tahun-tahun pertama mendatangi kehidupan kami berjalan dengan lancarnya.

Beroleh anak pertama, suami saya dikurniakan kerja yang agak stabil. Cukup untuk menampung hidup bertiga. Dia tidak kisah berulang alik sejauh 80km sehari-hari asalkan memudahkan kerja saya.

Masuk anak ketiga, keharmonian rumah kecil kami mula sedikit tergugat. Ada saja yang menempah kemarahan. Puncanya suami merasa saya melebihkan anak walhal saya pula merasa dia semakin kurang membantu. Masing-masing menjeruk rasa. Semakin banyak yang tak puas hati. Ada saja yang tidak kena di mata.

Saya mula berfikir dimana silapnya. Saya berdoa semoga Allah menunjukkan jalannya. Sehinggalah suatu hari anak sulung saya bertanya, kenapa kakak lihat abah dan mama sudah jarang solat bersama? Mama sudah tidak lagi membentang sejadah, abah tidak lagi mengucapkan doa yang baik-baik buat keluarga kita..

Allahuakbar, baru perasan, dalam sibuk nak membina kerjaya yang kukuh, mendidik anak supaya berjaya, kami terlupa nak sujud bersama, terlupa nak aminkan doa bersama, pendek kata kami berjemaah meminta dunia tetapi bersendirian menuju akhirat. Astaghfirullah….

Mujur Allah masih sayangkan kami. Suatu malam, diusia perkahwinan kami yang kesepuluh, saya memegang tangan suami, dengan perlahan saya menangis didepannya. Saya cuma sebut, mama rindu nak solat berjemaah sama-sama. Hanya dengan ungkapan itu, suami memeluk saya dan langsung memohon maaf.

Bermula dari hari itu, kami mula membahagi tugas bersama. Barang anak suami siapkan dan saya uruskan gosok menggosok pakaian kerja.

Baju yang sudah dipakai, suami basuhkan dan saya urus masak memasak. Lebih lama sujud dilantai bersama, lebih banyak keharmonian dan keberkatan yang kami perolehi.

Alhamdulillah, hari ini sekalipun harta dunia kami tidak sebanyak mana, cukuplah ia menenangkan keluarga kecil kami.

Saya berkongsi untuk memberitahu, kekadang kita mengatakan ketiadaan persefahaman membuatkan kita berpisah.

Hakikat sebenarnya Allahlah yang menyatukan kita. Kalaulah rumah itu dikukuhkan dengan simen, dan batu bata, maka keimanan dan pemahaman agamalah yang mengikat hati suami dan isteri seadanya.

Sumber : Fastabiqul khairat via bahagian dakwah jakim


”Kalau Pasal Emas, Jangan Bergaduh Bila Suami Tak Mahu Beli.” Pesanan Wanita Ini Agar Jangan Taksub Pada Emas!

Sejak akhir-akhir ni, ramai orang berpusu-pusu ke kedai emas. Malah ada yang sanggup beratur panjang.

Fenomena baru sejak harga emas dikatakan turun harga. Ia berlaku impak pendemik yang menjadikan emas sebagai nilai pelaburan terbaik sebagai persediaan sumber kewangan yang paling cepat dicairkan apabila perlu waktu terdesak.

Jika sebelum pandemik agak sukar melihat orang mengunjungi kedai emas, tapi kini bagaikan pesta.

Namun dalam keterujaan membeli emas, wujud segelintir masalah pergolakkan dalam rumahtangga apabila suami enggan menuruti kemahuan isteri ingin membeli barang kemas.

Begitulah yang dikongsilah oleh wanita ini yang melahirkan rasa terkilan. Beliau juga menasihati agar kaum wanita tidak mengikut trend sehingga menjejaskan hubungan dengan suami.

Apa pun, tepuk dada tanya selera.

SUAMI ISTERI BERTENGKAR SEBAB EMAS

Kalau pasal emas, janganlah bergaduh. Tak kira la trend atau bukan, emas tak patut jadi punca penceraian bila suami tak mahu turutkan.

Zaman sekarang ni berpusu2 org ramai membeli emas. Rata2 menyatakan, sebab emas blh jadi simpanan masa hadapan. Lalu berbondong2 la semua ke kedai emas membeli seutas dua perhiasan sebagai ‘savings’ di waktu susah.

Cuma recently terbaca seorang influencer menulis tentang rumahtangga yang berantakan kerana suami tk izinkan si isteri beli emas. Diherdik dan dimarah, menurut isterinya yang bercerita.

Di satu sisi, emas itu sgt berharga sebagai simpanan. Tapi cara masyarakat kita memandang lekeh mereka yang tk mahu menyimpan emas ni, mestilah diubah. Seolah2 semua org mempunyai kemampuan dan kemahuan yang sama. Dan jikapun mereka ini berduit, ada org suka memiliki dan menyimpan wang tunai berbanding emas. Ini tetap bergantung pd minat masing2.

FAHAMI KEWANGAN SUAMI

Dan seorang isteri, usahlah membentak2 suami membeli emas utk simpanan. Sejujurnya, suami kita kadang tk bercerita segala bebanan masalah yg beliau tanggung kepada kita. Lelaki lebih banyak memendam rasa. Jadi perempuan, janganlah sampai meminta2 atas tiket ’emas itu simpanan’. Tambahan lagi bila suami sahaja yang mencari nafkah, dan semua belanja bergantung kepada dia. Bila suami terbeban dan tertekan,akan timbul permasalahan emosi pula.

Emas tak jadi simpanan bila dah mula ganggu perbelanjaan bulanan. Dan emas bkn simpanan bila kita ikat perut semata2 nak mendapatkannya. Emas bkn simpanan, bila suami runsing dan risau andai tk dibeli mengamuk pulak isterinya nanti sebab trend menjadi2. Emas bkn simpanan, bila bermasam muka dan jadi bergaduh suami isteri. Itu bebanan namanya.

Simpanan itu, adalah sebahagian dari ‘lebihan wang’ bulanan, atau sebahagian dari gaji yg diletak khas sebagai kegunaan masa depan. Jadi, bila gaji suami atau gaji kita ini cukup2 makan, lupakanlah emas sebagai simpanan.

Pasti akan ada golongan yg menjual emas, yang akan membangkang penyataan ini. Bagi mereka, yg penting emas terjual. Ini memang hakikat. Sebenarnya, kita yang menjual hanya boleh beri kesedaran tapi wajarkah kita meracun masyarakat, jika tak ada emas maka tak ada nilai?

Ada yang lebih bongkak dan sombong, bila org kata tak minat emas, ditemplak sebagai tak berduit. Malu la tu sebab tk blh beli emas, kata tak minat – makcik bawang.

Bukan semua minat emas. Jadi biarlah mereka urus kewangan mereka. Dan para isteri, kalau benar suami tk redha, emas yang mahal pun akan hilang harga, di sisi Tuhan tak ada nilainya. Muhasabah diri.

Sumber: Suffiyah Ramadhani


Hadiahkan Suami Jam Tangan Mewah Hampir RM100K, Cik Epal “Tak Ternilai Dengan Harga Cinta & Setia Dia”

Dalam hidup berkeluarga, sebaiknya janganlah berkira dengan pasangan dan anak-anak. Tak kisah sama ada suami atau isteri. Bagi suami, bila tiada sifat berkira dengan keluarga insyaAllah akan jadi lebih murah rezeki dan menjadikan isteri automatik berbuat hal yang sama pada suami.

Kalau sebelum ini pernah tular usahawan, Cik Epal menghadiahkan kereta mewah kepada suami tersayang yang lebih dikenali sebagai, Jofliam. Baru-baru ini, sekali lagi Cik Epal beri kejutan buat suaminya dengan menghadiahkan seutas jam tangan mewah yang harganya mencecah hampir RM100 ribu!

Hadiah jam tangan berjenama Hublot itu diberikan khas sempena ulang tahun kelahiran suami tercinta dan baginya, tidak ternilai hadiah yang diberikan dengan harga cinta dan setia suaminya itu.

“Aku rasa ramai je isteri yang tak kisah nak berhabis untuk suami, tapi tak ramai suami yang tahu menghargai.

“Hadiah ni pon bagi aku tak ternilai dengan harga cinta dan setia dia. Aku tak sempurna, aku banyak kekurangan tapi cara suami aku layan dan hargai aku buatkan hidup aku rasa sempurna. @jofliam seorang suami yang terbaik untuk aku dan ayah yang hebat untuk Han&Yuki.

“Aku percaya je, mana-mana perempuan sekali pon, kalau pasangan kita layan kita sepatutnya, kita akan balas berganda dengan apa yang kita terima. Kan?

“Dunia ni hanya sementara. Hargailah MASA kerana setiap saat yang berlalu tu tak akan berulang kembali,” katanya.

Sementara itu, Jofiam sempat memuat naik ucapan istimewa buat isterinya dengan meluahkan rasa terharu dengan pemberian isterinya dan dengan rendah diri menjelaskan dia hanya menumpang rezeki isterinya sahaja.

“@cikepal06 terlalu besar dalam hidup saya. Orang selalu tanya saya apa rahsia saya,saya takda rahsia dan sentiasa sedar,dari dulu sampai sekarang saya hanya menumpang rezeki isteri saya @cikepal06.

“Dari zaman belajar, @cikepal06 yang banyak keluarkan duit untuk saya.Dah kahwin dia hadiahkan lagi kereta untuk saya.Hari ni dia hadiahkan pula jam mewah untuk saya.

“Saya takda apa-apa dan saya hanya penumpang bagi rezeki isteri saya. Kalau bukan @cikepal06, saya bukan siapa2 pon dan saya tak tahu pon saya akan jadi apa.” luahnya.


“Tidak Ada Lagi Aktiviti Lasak Doktor Cakap.” Elizad kembali Mulakan Rawatan IVF, Mohon Doa Dari Semua!

Jika sebelum ini Pelakon Siti Elizad kembali ada membuat rawatan kesuburan In vitro fertilisation (IVF) bagi mendapatkan cahaya mata, namun kemudiannya mengambil keputusan berhenti buat seketika.

Terbaru menerusi laman instagramnya, Elizad berkongsi beberapa keping gambar dia menyambung kembali rawatan tersebut.

Menurut Elizad selepas menjalani rawatan, doktor menasihatkan supaya tidak melakukan aktiviti lasak.

“Kembali untuk jalani rawatan IVF saya, ini baru sesi yang pertama. Selepas dua minggu tidak ada lagi aktiviti lasak doktor cakap.

“Doakan kami ya. (Jadi dua minggu dari sekarang boleh jalan-jalan, vroom-vroomcuti sana sini lagi, lepas tu kena simpan vroom- vroom buat perhiasan,” tulisnya.

Elizad dan suami, Shamsul Baharin Rahman sudah mendirikan rumah tangga sejak 2015 dan masih menantikan zuriat sulung mereka.


Suami Migrain, Isteri Boleh Cuba Redakan Dengan Garam Dan Lemon Sahaja,  Wajib Cuba Ni!

Migrain memang menyerang kita tanpa dijangka. Cuaca biasanya menjadi penyebab utama selain pemakanan yang tidak menentu.

Orang yang mengalami migrain biasanya cukup sensitif kepada hampir segala-galanya. Antaranya sinar cahaya matahari boleh mencetuskan sakit yang teruk terutama seluruh kepala.

Jadi bagi yang mengalami migrain yang kerap dan teruk anda boleh mencuba cara alternatif yang lebih selamat dan berkesan. Boleh juga cuba buat suami yang tiba-tiba diserang migrain. Insyallah membantu.

Yang anda perlu tahu, garam dan lemon baik untuk meredakan masalah ini. Pastikan hanya garam berkualiti tinggi digunakan dan sebaiknya gunakan garam Himalaya organik jika anda mahu untuk mendapatkan hasil yang terbaik.

Garam ini akan membantu anda mengurangkan sakit kepala yang teruk dan migrain. Selain itu, ia akan membantu anda menguatkan sistem imun serta membantu memulihkan bacaan alkali dan elektrolit dalam badan anda.

Antara bahan lain untuk petua ini ialah lemon. Lemon dianggap sebagai salah satu buah-buahan yang mempunyai alkali. Badan kita mendapat banyak manfat apabila lemon digabungkan dengan garam kerana membantu anda mengurangkan migrain.

Bahan-bahan :

1/2 biji lemon

1/2 sudu teh garam Himalaya

Cara Penyediaan:

1. Mulakan dengan memerah limau tersebut ke dalam segelas air

2. Kemudian tambah garam Himalaya.

3. Gaul dan ubat migrain anda bersedia untuk diminum.

Selamat mencuba.


Patutlah Ramai Suka Tanam Pokok Bunga Telang Ini, Rupanya 19 Khasiat Ni Raih Perhatian.

Apabila lihat bunga telang ni terus teringat ia sebagai pewarna untuk masakan iaitu digunakan untuk memasak nasi kerabu.

Nasi kerabu ini popular di kawasan pantai timur. Oleh itu, pokok telang ini sering kelihatan di halaman rumah bagi penduduk di negeri Terengganu dan Kelantan.

Bagaimana pun, pokok bunga telang ini juga mempunyai banyak khasiat dan ramai yang mengetahui mengenai manfaatnya.

Pokok ini juga dikenali sebagai kacang telang atau nama botaninya Clitoria ternatea. Sebatian anthocyanin dalam pigmen bungannya didapati memberikan bunga ini berwarna biru.

Nak tahu khasiatnya jom ikuti perkongsian wanita ini siap bagi resipi cara nak buat terutama hal berkaitan dengan kesihatan dan kecantikkan.

KHASIAT BUNGA TELANG, MEMANG SUPERB!

1.Teh bunga telang penjagaan dalaman wanita

Untuk membetulkan kitaran haid, ambil akar dan bunganya kemudian masukkan ke dalam air yang mendidih. Rebus bersama sedikit gula dan diminum ketika suam.

Resepi teh bunga telang yang boleh diminum untuk penjagaan dalaman wanita.

Bahan-bahan yang diperlukan:

Segenggam Bunga Telang, Segelas Air Panas, Gula secukup rasa, 1/2 biji limau nipis

Cara Membuat:

Masukkan segenggam bunga telang ke dalam gelas. Kemudian, masukkan air panas dan rendam bunga telang tersebut selama 5 hingga 7 minit. Setelah airnya bertukar warna biru pekat, tapiskan bunga telang tersebut. Akhir sekali, masukkan setengah biji limau nipis dan gula secukup rasa. Air teh ini akan bertukar warna ungu yang cantik dan rasa yang amat menyegarkan.

Ambil beberapa helai daun pokok bunga telang, hancurkan dan ditampal pada muka yang berjerawat. Biarkan selama 30 minit kemudian bersihkan.

Kacang telang dipercayai amat bermanfaat untuk melebat dan menghitamkan rambut. Tumbuhan ini juga dipercayai mampu mengilatkan rambut serta dapat menyuburkan kulit kepala. Caranya, ramas bunga telang didalam segayung air, cuci rambut seperti syampu dengan air ramasan tadi.

Teh herba bunga telang juga membantu anda detox untuk menguruskan badan. Caranya minum air bunga telang setiap pagi untuk detox.

Bunya telang juga dikatakan mampu mengurangkan sakit kepala. Caranya adalah ambil beberapa keping bunga telang, masukkan dalam kain hingga membentuk bantal dan digunakan sebagai pelapik kepada sewaktu tidur.

Amalkan meminum rebusan Air bunga telang setiap hari kerana ia sangat baik untuk diamalkan untuk mencuci darah yang kotor.

Air rebusan bunga telang juga mampu boleh merawat cirit-birit. Amalkan minum air rebusan setiap hari selama seminggu.

Caranya hancurkan biji kacang telang hingga menjadi serbuk dan bancuh dengan air kemudian minum.

Bagi anda yang tiada selera makan, amalkan memakan daun telang bersama nasi. Ia akan membuka selera makan anda.

Caranya ialah rendam bunga dan kacang telang air panas. Minum seperti teh untuk mengurangkan sakit akibat ulser mulut.

Air rendaman bunga telang juga mampu merawat insomnia. Amalkan meminum setiap hari untuk menyembuhkan Insomnia.

Caranya hancurkan daun pokok bunga telang kemudian tampal pada bisul untuk mengubatinya.

Caranya ialah rendam bunga telang dalam 1 gelas air kemudian gunakan air rendaman tersebut untuk mencuci mata. Amalkan setiap hari sehingga mata sembuh.

Kacang telang dikenali dengan nama Shankupushpam di India yang telah digunakan secara meluas sebagai tonik otak dan ia dipercayai dapat merangsang memori dan kebijaksanaan seseorang.

Rebus akar bunga telang dan amalkan meminum sebagai teh boleh mengurangkan gejala asma.

Akar bunga telang juga dikatakan dapat mengubati batuk.

Rebus 40 gram akar bunga telang dengan 5 gelas air sampai tinggal separuh. Minum 1 gelas 2 kali waktu pagi dan waktu malam.

Caranya ambil beberapa helai daun telang, ramas dalam air dan campur garam. Kemudian sapu pada telinga yang mengalami sakit.

Kandungannya yang bersifat anti depresan yang ada di dalam bunga ini mampu memberikan ketenangan dan rasa damai yang mampu mengatasi stress. Amalkan meminum air rebusan setiap hari.


Selamat Timang Cahaya Mata Sulung, Harris Annuar Gelar ‘Baby Lato-Lato’!

Sebelum ini tular isteri kepada pelakon, Harris Annuar yang juga pelakon, Asha Merican sepanjang kehamilannya mengidam macam-macam termasuklah gemar dengan bau simen di dinding.

Hari ini, Harris memuat naik bahawa isterinya telah selamat melahirkan anak sulung mereka pada malam semalam di laman Instagram miliknya. Cahaya mata perempuannya itu dilahirkan pada 11.51 malam tadi di sebuah pusat perubatan swasta di Perlis.

Pada hantaran tersebut, Harris turut berkongsi nama puterinya itu kepada umum iaitu Aura Medina binti Mohd Harris.

Malah, Harris sempat bergurau dengan menyatakan anaknya itu merupakan baby lato-lato Asha kerana sebelum ini mengidam bermain lato-lato ketika sedang hamil.

“11.51PM, 26/3/23, 5 Ramadan. Alhamdulillah Ya Allah, Assalamualaikum wahai anakku Aura Medina binti Mohd Harris. 2.76KG Baby lato lato @ashamerican,” tulisnya di ruangan kapsyen.

Malah, Harris dan Asha juga telah membuka akaun Instagram untuk puteri sulungnya itu dengan nama @aura.medina.

Meninjau di ruangan komen, rata-rata rakan selebriti dan pengikutnya di Instagram menzahirkan rasa syukur dan gembira atas kelahiran puteri sulung mereka.

Sumber : Instagram @harrisannuar


Kerusi Makan Rosak, Berubah Jadi Sofa Kayu. Wow Idea Awesome!

Bagi orang yang kreatif,  memang ada saja idea untuk hasilkan sesuatu.  Kadang-kadang bila tengok kerusi terbuang pun sudah boleh mendatangkan sesuatu idea yang hebat.  Macam wanita ini,  hasilkan sofa kayu dengan menggunakan kerusi makan yang dibuang orang.  Ikuti perkongsiannya.

“Saya jumpa 2 biji kerusi meja makan yang orang sudah buang. Saya kutip dan jadikan sofa kayu ni.”

Bahan-bahan yang diperlukan:

Beli kain,  spray clear dan span (span tu saya guna span tebal 8mm dan lapis kan 4 keping), stepler,  kayu, paku, tukul besi dan gergaji.

Cara Buat:

Langkah 1 :Ambil kerusi yang rosak dan buangkan spannya.

Langkah 2 : Potong bahagian tempat duduk seperti di dalam gambar.

Langkah 3 : Buat untuk 2 kerusi dan letakkan pada kedudukan seperti di dalam gambar.

Langkah 4:

Langkah 5:

Langkah 6:

Langkah 7 :

Langkah 8:

Langkah 9 :

Langkah 10 &  11 :

Langkah 12:

Siap!

Ekstra Info

Menarik idea ini bukan?  Oleh itu, kalau ada kerusi makan yang sudah patah atau rosak, jangan terus dibuang tapi boleh praktik idea ini.  Super kreatif dan jimat!

Sumber : Mastura Mohd Yusoff


“Aku Macam Tak Nak Kerja Dah, Rasa Nak Duduk Rumah Je Main Dengan Anak.” Fizo Kongsi Perbualan Terakhir Bersama Abam Bocey

Sejak semalam, kisah kepulangan pelawak, Abam Bocey  ke rahmatullah diperkatakan.  Pemergian mengejut  Abam atau nama sebenarnya, Syed Umar Mokhtar Syed Mohd Redzuan pada usia 32 tahun benar-benar meninggalkan kesan yang mendalam buat mereka yang pernah mengenali Allahyarham.

Terbaru dalam satu perkongsian oleh pelakon Fizo Omar benar-benar mengusik emosi netizen.

“ AKU MACAM TAK NAK KERJA DAH, RASA NAK DUDUK RUMAH JE MAIN DENGAN ANAK”.
Ayat ni lah terlintas dlm kepala aku bila dpt tahu yg Abam dah tak de pg td, ni last conversation aku ngn arwah masa buat teater Siti Di alam Fantasi 2 bulan lepas. Punyalah seronok dia cter pasal anak dia, Hamzah. “lama weh aku tunggu nak dapat jodoh, dan Allah terus bg rezeki zuriat, macam tak caya dgn keadaan aku mcm ni Allah bg rezeki kat aku”.

“kalau ikutkan hati aku,rasa tak nak keluar rumah, nak main ngn anak je hari2, tu la bila aku habis keje pecut balik rumah nak main ngn anak”. aku paham perasaan tu sbb aku pun berada dlm situasi yg sama, beza Maryam dan Hamzah tak sampai setahun. Tiap kali borak psl anak je aku blh rasa dan nampak dia punya excited dan rasa bersyukur tu lain macam.

Hari ni aku sedih sgt bila pg ziarah keluarga td, bila tgk Hamzah,aku tak leh tahan sebak aku, sbb aku tahu betapa bapaknya sayang dia..Allahu.Apa yg aku blh sampaikan pada Hamzah, bapak kau ni orang yang baik dan tak pernah nak berckp psl orang lain dan dia sgt bertanggung jawab kpd keluarga dia.kau beruntung menjadi keturunan yg baik, tengoklah beribu orang yg dtg memberi penghormatan terakhir pada bapak”.

Pandanglah kearah positive dgn percaturan Allah, sekurang kurangnya Allah mengurniakan salah satu nikmat dunia sebagai seorang bapa yg dpt memberikan kasih sayang kpd seorang anak walaupun hanya 8 bulan sahaja.Allah sebaik2 perancang, jgn sesekali kita menidakkan aturanNYA, Allah menjemput anak kpd Ali Puteh (adik Abam) dan DIA mengizinkan Ali menjadi juara MLM dan rezekinya melimpah ruah dan semalam Allah menjemput pula Abam.Dan aku percaya pangkat sebagai bapa saudara adalah sama seperti bapa sendiri.

Subhanallah, itulah sebaik baik perancang yg kita sebagai manusia dikaburi dengan kesedihan diatas sesuatu kehilangan atau musibah yg berlaku.

Kawan2, mungkin Balu kpd arwah, anaknya Hamzah atau keluarga tak perlukan bantuan dari segi kewangan, tetapi kita sebagai sesama Islam tak salah kalau kita nak kongsikan rasa kasih sayang dan moral support utk kita bantu mereka yang akan meneruskan kehidupan baru mereka selepas ini.


Isteri Achey Jalani Pembedahan Buang Tiub Fallopian

Isteri kepada pelawak Achey Bocey iaitu Nor Hasanah Yahaya memaklumkan akan menjalani prosedur membuang tiub fallopian yang tersekat bagi membolehkan dia hamil.

Menerusi satu perkongsian di Instagram, Nur Hasanah atau lebih mesra disapa Anne berkata dia masukkan di wad semalam di sebuah pusat perubatan di Johor Bahru, untuk pemeriksaan lanjut.

“Pertama kali dimasukkan ke wad dan buat pembedahan. Selepas doktor buat pemeriksaan telur saya dan Achey tak ada masalah. Kemudian saya buat ujian hysterosalpingogram atau HSG. Doktor buat imbasan untuk melihat keadaan tiub fallopian Tube.

“Doktor cadangkan untuk buang tiub itu kerana ada masalah tersekat pada tiub. Saya relakan sebab dah lama kami menanti untuk mendapatkan cahaya mata,” tulisnya.

Dalam entri itu, Anne turtu memohon maaf jika ada salah dan silap serta memaklumkan Achey tidak dapat menemaninya di hospital kerana terlibat dengan program Muzikal Lawak Superstar 3.

“Saya minta maaf pada semua andai kata saya ada salah dan silap ya. Doakan semoga semuanya berjalan dengan lancar. Sedih berpisah dengan suami sebab dia ada Muzikal Lawak Superstar 3 tak dapat temankan saya,” tulisnya.

Achey mendirikan rumah tangga dengan Nor Hasanah Yahaya pada 2011. Pasangan itu mengambil seorang anak angkat, Tiara Zinnirah pada Mei 2018 yang kini berusia empat tahun.

Sumber : anne_achey._


Gara-Gara Salah Beli Rumah, Hutang Mencanak, Ini Nasihat Perunding Kewangan Yang Kena Alert!

Apabila berbicara mengenai kewangan sudah tentu ia melibatkan simpanan yang dimiliki oleh seseorang itu.

Siapa yang tak nak kaya. Semua punya impian begitu bebas masalah hutang dan hidup selesa dengan simpanan yang mencukupi.

Namun kadang kala, percaturan dalam kewangang menjejaskan kehidupan. Hasrat hati membeli aset untuk membeli pulangan yang menguntungkan namun sebaliknya.

Ikuti nasihat beliau mengenai hal ini.

BILA SALAH BELI RUMAH?

1. Jika rumah yang kita ada, bebankan hidup kita. Jual sahaja. Makin lama dengan kita, makin banyak telan simpanan kita.

2. Rumah pertama saya selalu pesan, beli bawah RM300k sahaja. Jika luar bandar banyak lagi kediaman bawah RM200k jika bijak mencari.

3. Rumah yang sihat, tak telan lebih dari 35% gaji kita. Jika gaji RM5000 x 35%=RM1750 ansuran yang sihat buat rumah kita.
Rumah yang sesuai kita ada pada harga RM350k sahaja.

4. Jika kita nak ada kediaman RM540k, pendapatan minimum kita sebulan sekitar RM8000 sebulan barulah selesa.

5. “Tapi saya memang layak untuk beli kediaman RM540k bang, bank luluskan” .
“Layak bukan bermakna kita mampu untuk ada dik. Ramai orang rasa layak kawin 3, tapi hakikatnya tak mampu”
“Zaman ekonomi perlahan ini, jika kita layak ada kediaman RM500k, belajar beli yang bawah RM350k sahaja”.
Jika kita layak ada kediaman RM700k, cari yang RM500k sahaja ya.

6. Jangan teruja bila bank luluskan pembiayaan kita. Takut nanti kita seksa membayarnya.

7. Lebih malang jika kita layak RM500k dan kita balun beli sampai 3 rumah jadi hutang RM1.5 juta . Sebab tak nak lepaskan peluang buat harta.
Jika ‘berjaya ada penyewa sepanjang masa’ ok. Rezeki kita, jika sebaliknya kita boleh muflis jadinya.

Lebih baik, layak ada kediaman RM500k kau beli dua yang RM250k sahaja.
“Itu ambil hak orang lain bang”.
“Habis yang kau ambil hak orang kaya sampai 3 boleh tipu documents boleh pulak?”
“Orang kaya jahat bang”

Kawan kawan,
Kita akan banyak jumpa nasihat yang salah dalam hidup ini.
Nasihat yang rosakkan kita tapi untungkan mereka akhirnya.
Jangan salah pilih rumah.


Masa Yang Ada Sekarang, Ciptalah Seberapa Banyak Kenangan – Menarik Perkongsian Ni!

Perkongsian daripada seorang suami ini menarik juga untuk dihayati, memandangkan hari tua pasti tiba dan semahunya kita mengharapkan kebahagiaan yang kita kecapi bersama keluarga pada hari ini terus dianugerahkan hingga ke hujung nyawa. Pun begitu, memberi lebih makna pada perjalanan hidup kita bersama pasangan. Untuk itu, elok kita baca perkongsian ini. Jom semak.

Sebelum tiba masa tua, luangkan seberapa banyak waktu bersama pasangan kerana sudah pasti salah seorang dari kita akan pergi dulu. Yang tinggal, hanya memori indah.

Cuba bayangkan jika pergi dahulu, agak-agak apa yang si dia ingat tentang kita.

Masa yang ada tinggal sekarang, ciptalah seberapa banyak kenangan yang akan buatkan dia tersenyum apabila teringat dengan kita.

Isteri saya Aliffa Rafini Abdullah ni sangat pantang kalau tengok saya baru lepas berwuduk. Ada 101 helah konon acah-acah nak batalkan wudhu. Dah terbatal, siap! Haha!

Andai saya pergi dulu, agaknya mesti dia menangis tengok paip untuk ambil wudhu. Kesiannya!

Akan tiba saatnya apabila kita dah tua nanti kan, nak berjalan ke pintu bilik pun payah. Sementara masih berkemampuan, menggembara lah ke seberapa banyak tempat bersama keluarga untuk mengingatkan kita tentang kebesaran Allah, untuk melihat dan mengagumi keindahan ciptaan NYA. Nanti bila hanya tinggal berdua dengan isteri, gambar-gambar kenangan inilah yang akan jadi modal bual bicara sesama kita.

“Ingat lagi tak, masa ni Armand kena gigit Harris.”

Ingatlah bila kita dah tua nanti, jangan susahkan diri fikirkan anak-anak secara berlebihan. Mereka akan mampu berusaha sendiri dengan syarat kita ajar perkara yang betul sejak kecil.

Cuma kena pastikan hutang piutang dah selesai sebelum meninggal dunia, supaya mereka tidak menanggung beban yang kita tinggalkan.

Ingat, anak-anak bukan ‘retirement plan’ kita. Mereka juga ada keluarga untuk disara. Kalau mereka ada beri wang saku – Alhamdulillah.

Kalau kita rasa tiada berusahalah menyimpan dari sekarang. Jangat berharap, nanti kita sendiri yang sakit hati!

Anak-anakku, sebaik-baik sahabat dan pasangan hidup adalah apabila kita lihat wajahnya terus mengingatkan diri kita kepada Tuhan.

Jangan cari kawan atau pasangan hidup seperti duit syilling, di depan lain dan di belakang lain.

Seorang pasangan hidup yang baik adalah dia yang selalu mengingatkan kita tentang solat, aurat kita, hubungan dengan orang tua malah ambil tanggungjawab untuk menguruskan keluarga bersama-sama.

Moga-moga kehidupan kita sekeluarga kekal bahagia, gembira, anak-anak akan ingat perkara yang baik-baik je tentang kita.

Insha Allah.


Anak Disahkan Kanser Selepas Jatuh, Kini Tumor Terus Membengkak. Ibu Ni Gigih Beri Bahagia!

Berat mata memandang berat lagi bahu yang memikulnya, apatah lagi andai ujian penyakit kanser yang ditakuti ramai ini ditanggung oleh anak kecil seusia Khairul Haziq Dinzly Bin Khairuddin, 10 tahun atau mesra disapa Haziq.

Berkongsi kisah seorang anak kecil yang tabah melawan kanser semenjak 2018, mari kita bersama Puan Zuraida Bt Majid, seorang ibu yang tabah mendepani ujian yang amat besar ini. Semoga sedikit sebanyak perkongsian ini akan memberi inspirasi buat keluarga yang lainnya dan didoakan juga semoga adik Haziq diberi kesembuhan dan dipermudahkan urusan.

Terus Positif Bersama Melawan Kanser

Saya redha, tawakkal jika ada kejaiban dari Allah untuk Haziq sembuh saya bersyukur. Jika sebaliknya saya redha dengan ujian ini.

Saya pujuk hati sendiri dan bercakap kepada diri saya, dunia ni semua pinjaman Allah, tiada yang kekal. Di sana saya akan bahagia kerana saya ada anak syurga. Kata-kata ini menjadi azimat untuk saya terus tabah dan kuat melawan kenser bersama Haziq.

Namun saya juga manusia biasa, sekali sekala hati disapa dengan rasa terlalu sedih, pilu dan terasa begitu berat menanggung ujian ini.

Back to Allah saya tutup mata, saya gambarkan kehidupan saya di akhirat. Saya menangis sepuas puasnya dan berdoa agar Allah kuatkan hati dan mental. Saya akan peluk Haziq dan bisik “ ujian Allah, banyak kan zikir dan berdoa “ walupun saya tahu Haziq tak boleh mendengar dan melihat tapi mata hati dia kuat untuk teruskan perjuangan ini.

Desak Berkahwin

Actually saya kahwin buat kali kedua atas desakan Haziq sebenarnya. Kami kenal dua tahun, special ayah tiri ni di mata Haziq mungkin keikhlasan ayah tiri menyebabkan Haziq rasa selamat dan selesa. Sebelum Haziq sakit ( 8 bulan sebelum sakit ) Haziq kerap desak saya kahwin dengan alasan “ Darjah 1 Haziq nak masuk asrama tahfiz, baca quran sekolah tu jauhhhh sangat, mama tak ada Haziq nanti. Mama kawin Haziq boleh jadi abang “

Bayangkan anak umur 6 tahun bercakap macam ni kepada seorang maknya. Saya agak tekejut bukan sekali dua Haziq desak saya berkahwin.

Berat Mata Memandang…

Saya nikah dengan ayah tiri Haziq January 2018, Haziq jatuh sakit pada July 2018. Waktu ni saya rasa macam batu terhempap atas kepala bila ingat balik memory bersama Haziq ketika sihat. Baru lah saya faham kenapa Haziq nak sangat saya ada family baru.

Rezeki Haziq, ada ayah tiri sebaik baiknya boleh terima seperti anak sendiri.
Jika Haziq masuk wad kami bergilir jaga Haziq di ward begitu juga dengan follow up Haziq berjumpa dengan neuro HKL.

Sebelum sakit Haziq budak yang sangat hyperaktif. Boleh kayuh basikal, hiking, berlari dan bersukan. Anak yang mulut becok, anak yang banyak akal dan dia juga adalah budak yang bijak.

Namun selepas sakit beginilah keadaannya,  kurang bercakap seolah down. Bahkan apabila Haziq cuba untuk bangun tapi tidak berupaya (mata tak boleh nampak dan telinga tidak lagi boleh mendengar). Nak bercakap tapi tak mampu. Masalah saraf membuatkan dia tidak mampu untuk berjalan.

Itulah dugaan yang ditanggung oleh anak kecil ini, berat mata kita memandang berat lagi bahu yang memikulnya.

Mengimbas kembali detik awal bagaimana Haziq mendapat tahu menghidap Brain Tumor, siapa sangka dengan tiba-tiba semuanya terjadi.

“Haziq jatuh di sekolah pada 15 July 2018 masa ni umur Haziq berusia 7 Tahun. Cikgu beritahu Haziq terjatuh ketika berlari.

“Pada 17 July 2018 saya bawa Haziq ke ParkCity Medical Centre jumap dengan Dr Sallehuddin Pakar Paeds. Dr suggest kita buat pemeriksaan mata dan physio. Laporan physio mengata kan Haziq tiada masalah saraf dan refer ke Mata. Pemeriskaan mata dijalankan, Dr Lee Ming Yueh Pakar Ophthalmologist bagi tahu 70% Haziq dah hampir buta.

“Waktu ni saya rasa nak rebah dan saya blur bila dr. tu marah saya sebab saya tak perasan anak saya dah hampir buta.

“Haziq tiada tanda tanda dia sakit. Dia tak mengadu sakit kepala, tak demam. Cuma 2 atau 3 bulan sebelum sakit dia kerap tidur sehingga 3 jam (siang)

“MRI dibuat dengan segera. 17 July 2018 jam 1030 malam Dr Sallehuddin pakar paeds beri tahu Haziq Brain Tumor, Neuroblastoma type 2 dan refer ke Pakar Neurosurgery sehingga kini.

Perkembagan kesihatan
July – Dec 2018
Masih boleh berjalan, bercakap, melihat
20 Dec 2018 haziq bagi tahu “ mama mata Haziq dah buta, Haziq tak Nampak “ dia meraba raba waktu tu.

January – June 2019
Haziq selalu cakap Bila Allah nak pulang mata Haziq. Waktu ni mata tottaly dah buta

July – Dec 2019
Tak bole nak bangun urus diri sendiri kena papah sebab tak nampak. Masih boleh pergi sekolah dengan bantuan guru ketika di sekolah. Pada ketika ini juga telinga Haziq semakin kurang pendengaran.

January – Dec 2020
Tak bole urus diri dan terpaksa mengguna lampin pakai buang. Tak boleh mendengar mahu pun berjalan. Kerap sawan, tidur seharian, kerap demam dan tidak mampu ke sekolah.

MRI – 25 January 2021
Dr bagi tahu tumor membengkak dan membesar menyebabkan Haziq semakin lemah, air dalam takungan kepala dah penuh. Perlu buat shunt masuk alat untuk air keluar ke perut.

Bukan Mudah Buat Keputusan

Jalan untuk saya buat pilihan bukan semudah kita pilih. Haziq ada 8 ketumbuhan dalam kepala dan ketumbuhan tu bukan satu tempat dia banyak tempat sehingga ke saraf tunjang, Dr sendiri cakap pembedahan ni high risk. Ye semua pembedahan ada high risk. Cuma saya tak yakin. Dan,sehingga kini Haziq teruskan follow up di Hospital Tunku Azizah Kuala Lumpur, DR Azmi B Alias Pakar Neurosurgery

Harapan Buat Ayah Kandung

Jujur saya katakan, sejak hari pertama Haziq sakit saya dah msg dan call ayah kandungnya bagi tahu Haziq sakit. Tiada respon dari keluarga pihak sana, tidak pasti la mengapa beliau tidak mahu berjumpa anak kandung. Mungkin ada sebab tersendiri yang kita tak tahu. Cuma harapan saya jenguklah Haziq agar dapat membahagiakan Haziq pada waktu-waktu begini. Tambahan pula hari ini merupakan hari lahir Haziq (9 Februari )dan mohon didoakan agar Haziq kembali sihat.

Untuk parents yang ada anak sakit :
Sebenarnya, sifat sabar ini akan MENDEKAT KAN jiwa hamba-Nya kepada Yang Maha Esa.
Tidak mungkin seseorang itu bersabar melainkan dia SENTIASA teringatkan ALLAH SWT,
kerana sabar adalah PENAWAR yang mendekatkan diri kita pada-Nya.
Di dalam Al Quran ada satu surah yang amat menekankan aspek sabar yang hasilnya membawa ke syurga.

Kepada orang-orang yang bersabar, ALLAH SWT juga bakal mengurniakan kebaikan berterusan dengan pahala yang berpanjangan.

Erti sabar sebenarnya tidak semudah seperti menyebutnya kita tahu itu semua,
Sentuhannya perlu datang daripada HATI yang REDHA. Bukan sekadar lafaz kita redha. Sesungguhnya Allah Maha Mengetahui apa dalam hati setiap hamba² Nya.
Ingatlah sifat sabar ini begitu dipandang tinggi oleh ALLAH SWT.

Semoga kita tergolong dalam kalangan orang-orang yang sabar. InsyaAllah
Allah humma Ameen.


Air Dragon Mix Fruit. Wajib Cuba Masa Berbuka, Memang Sedap & Puas Hati!

Waktu-waktu berpuasa inilah terasa semua makanan sedap sahaja dan kalau boleh semuanya hendak dijamah ketika berbuka nanti. Malah tidak dengan itu, ketika tekak rasa  dahaga, akan terbayang air sejuk pelbagai warna yang cukup menyelerakan.

Apatah lagi jika terlihat air atau dessert yang viral ni, Dragon Mix fruit. Warnanya cukup ‘menggoda’, buat orang tidak sabar untuk menikmatinya. Untuk itu, dikongsikan resipi istimewa ini daripada Puan Nur Yushanum.

“Hai Assalamualaikum…Saya nak kongsikan air yang menjadi kegemaran keluarga saya, kalau time berbuka memang berebut kami adik beradik. Senang je resepinya jom share.”-Nur Yushanun

Dragon mix fruit

Bahan bahan
Buah naga merah
Buah mangga masak
Anggur manis
Laici tin (sekali air)
Susu pekat manis
Air masak
Ais batu

Cara Penyediaan :

Ekstra info : Pewarna adalah dari buah naga.. Tak perlu campur apa-apa pewarna.

sumber : Nur Yushanun Yusof via MAHN


Mawar Rashid Menangis Terharu Suami Buat Kejutan ‘Birthday’ – “Dah Terbiasa Dari Kecil Potong Kek Je”

Dah menjadi kebiasaan buat pasangan suami isteri memberi kejutan atau meluahkan bait-bait indah buat yang tersayang terutamanya ketika pada hari-hari penting seperti ulangtahun perkahwinan.

Pelakon dan usahawan, Mawar Rashid terharu apabila menerima kejutan sempena ulang tahun kelahiran ke-28 yang dilakukan oleh suaminya Raf Yaakob.

Menurut Mawar atau Wan Mawar Shaputri Wan Abdul Rashid, hari lahir dan sambutan tersebut dijayakan pada April lalu namun baru sempat dikongsikan di laman Instagram baru-baru ini.

Mawar berkata, suaminya yang juga adik kepada cef selebriti Datuk Fazley Yaakob itu menyewa sebuah banglo dan menampilkan seorang tukang masak daging wagyu bagi meraikan hari lahirnya bersama rakan-rakan mereka.

“Kali pertama menangis ketika menyambut hari jadi. Suami sewa banglo dan siap sewa tukang masak wagyu, kawan-kawan bawakkan belon,” tulisnya di laman Instagram miliknya.

Malah dalam perkongsian tersebut  kelihatan pasangan selebriti Aeril Zafrel dan Wawa Zainal turut memeriahkan momen istimewa berkenaan dengan penuh bahagia.

Dalam masa sama, pelakon drama TQ Captain itu mengakui jarang menyambut hari lahir secara bermewah sekali gus menghargai usaha rakan-rakannya yang memberikan hadiah bernilai ribuan ringgit.

“Semua bagi hadiah mahal-mahal kat Mawar. Kali pertama kawan-kawan habiskan beribu untuk hari jadi. Segan pula sebab tak pernah.

“Mawar ni sederhana, kalau hari lahir, potong kek kat rumah bersama keluarga pun dah gembira. Memang dah terbiasa dari kecil potong kek je kalau hari lahir.

“Sebab tu hargai sangat bila dapat hadiah masa hari lahir. Terima kasih suami dan rakan-rakan semua. Terharu yang teramat sampai tak dapat menahan air mata. Sayang korang,” katanya.

Untuk rekod, Mawar dan Raf berkahwin pada November 2017 dan dikurniakan tiga cahaya mata iaitu Raden Muhammad, 4, Raden Seri Rosabella Cinta, 2, dan Raden Seri Roseanna Camilya yang kini berusia empat bulan.

Selain itu, Mawar turut mempunyai dua anak tiri iaitu Raden Ahmad Rayyan, 12, dan Raden Seri Raysaa Chanela, 8.

Sumber: Instagram Mawar Rashid


“Muka Mummy, Perangai & Cara Cakap Baba.” Berlakon Jadi Doktor, Warganet Puji Bahasa Melayu Jebat Jayden

Sebut sahaja namanya, pasti ramai terbayang suka telatah comel Jebat Jayden. Mana tidaknya, baru saja berusia empat tahun, sudah petah bercakap.

Anak tunggal pasangan Noor Nabila dan bekas suaminya Sharnaaz Ahmad ini juga cukup meminati dengan Spiderman. Sehinggakan dia diberi gelaran ‘Fiderman’ oleh ibu dan bapanya.

Setiap kali gelagatnya yang comel dan bersahaja itu dikongsikan menerusi video, pasti ramai yang terhibur.

Terbaru video telatah Jebat yang dikongsikan oleh Nabila sekali lagi menjadi bualan ramai. Menerusi video itu, dia berlakon seperti seorang doktor yang merawat mummynya.

Apa yang meraih perhatian adalah percakapan Jebat Jayden dalam Bahasa Melayu yang semakin petah dan lancar.

Tidak hairanlah ada yang mengusik kononnya Jebat menggunakan bahasa baku, tak kurang yang mengatakan kanak-kanak itu menggunakan bahasa Kamus Dewan.

Dalam pada itu ada yang mengatakan wajah Jebat sememangnya mirip Nabila namun perangai dan percakapan seperti bapanya, Sharnaaz.

@ZLKF:Dia punya BM mmg rare😅

@aisy_qiss:dia punya BM sesuai dgn nama dia jebat..

@Faa_eytheyrah🦋:Bahasa Kamus Dewan dia pakai nok 😂

@Malyna Ahmad:suka tol tgk jebat ni.petah ckp melayu..bahasa baku lak tu😂

@lovella❤:😂😂😂😂😂 dia muka mcm mami..tpi perangai dan cara ckp sma mcm dadi dia😂

@🤍 ohcikwawa 🤍:sangat softspoken la dia ni 😍 dengan bahasa melayu kamus dia tu comelll


Cara Berbeza Buat Racun Organik. Selain Guna Bawang Putih, Rupanya Daun Durian Belanda Pun Boleh Hindarkan Serangga Perosak!

Amalan meracun tumbuh-tumbuhan yang ditaman memanglah bertujuan untuk memastikan pokok bebas serangan serangga perosak dan yang penting dapat hidup dengan subur.

Namun mengenangkan bahaya racun kimia jika tidak diurus dengan baik, ada baiknya kita beralih pada racun yang boleh disediakan sendiri dengan menggunakan bahan-bahan sedia ada di rumah.

Pastinya, racun ini tidak mendatangkan kesan bahaya pada keluarga namun berkesan untuk mengatasi masalah-masalah serangan serangga perosak pada tanaman. Hal ini telah dikongsikan oleh dua orang yang dikenali sebagai Nur Amirul dan Azman di laman sosial. Kedua-duanya pula menggunakan bahan berbeza dan semoga ini dapat memberi idea dan variasi menjaga pokok-pokok yang ditanam di laman rumah.  Jom semak perkongsian mereka.

“Di sini saya akan kongsikan secara ringkas buat racun organik bawang putih lak untuk racun serangga.. Boleh guna utk pokok cili dan lain2 pokok”-Nur Amirul Nur Azmi via KGTTS

Bahan-bahan:
200 gram bawang putih
3 sudu besar ketumbar
500ml minyak

Cara membuatnya :
1. Blender semua bahan tersebut dengan minyak
2. Masak menggunakkan kaedah double boiling selama 3 – 4 jam dengan api perlahan
3. Selepas itu tapis dan boleh digunakan.

Ini pula perkongsian ilmu daripada Azman Mohamed Ali via Kebun Bandar : Jom Tanam Sendiri yang berkongsi cara untuk penyediaan baja menggunakan daun durian belanda yang dikatakan sesuai untuk menghindarkan maslaah Hama Trips daun cili yang kerinting. Nak tahu lanjut jom semak.

“Ok…siap…kena tunggu 2 hari baru boleh guna….Racun Organic dari daun Durian Belanda…untuk menghindarkan Hama Trips daun cili yang keriting….tak sabar rasanya nak cuba guna….”-Azman

Bahan-bahan :

50 helai daun belanda

2.5 liter air

8 ml serbuk pencuci kain

Cara penyediaan:

Ekstra info :

“Untuk penggunan 1 liter boleh di campurkan dengan 5 liter air biasa , masukan dalam botol spay dan spary pada keseluruhan daun pokok cili, lakukan setiap dua hari. Hasilnya daun cili mula segar. Semburkan seminggu sekali.”


Sempat Bergambar Dan Muat Naik Kapsyen “I Did It”. Perkongsian Terakhir Sebelum Maut Dihempap Tembok Akibat Gempa Bumi!

Berita kematian seorang rakyat Malaysia yang dikenali sebagai Siti Nur Ismawida, 30, akibat gempa bumi di Lombok menggemparkan masyarakat. Seramai 18 warga Malaysia dalam misi mendaki Gunung Rinjani. Selain Siti Nur, enam lagi cedera manakala yang lain selamat.

Mangsa yang berasal dari Melaka dikatakan parah akibat ditimpa runtuhan rumah yang didudukinya.

Beberapa jam sebelum itu, arwah telah berjaya mendaki Gunung Rinjani, gunung berapi kedua tertinggi di Indonesia. Malah, dia sempat merakam detik tersebut dengan gambar dirinya di puncak gunung tersebut dengan kapsyen I DID IT!!

Ahli perniagaan, Khairul Azim berkata, walaupun tidak mengenali mangsa secara peribadi, dia bertemu dengan kumpulan itu sewaktu sedang mendaki Gunung Rinjani.

Khairul, 32, menyifatkan dirinya sangat bernasib baik kerana dia berada tidak jauh dari lokasi Siti meninggal dunia akibat dihempap tembok runtuhan homestay yang didiaminya bersama kumpulan pendaki lain.

“Saya rasa kami bernasib baik sebab tinggal dalam khemah. Lokasi kami hanya beberapa kilometer sahaja dari lokasi Siti dan kumpulannya,” ujarnya.

Kumpulan Khairul kini berada di timur Lombok dan sedang berehat sebelum memulakan perjalanan keluar dari kawasan itu.

“Kami masih lagi boleh merasa gegaran di Sembalun. Banyak jalan masih ditutup,” tambahnya lagi.

Sementara itu, Bapa mangsa Ismail Abdul Raffar, 62 memberitahu masih menunggu perkembangan daripada menantunya yang kini berada di Lombok untuk urusan jenazah arwah isterinya itu.

“Kami sekeluarga masih menunggu sebarang perkembangan daripada menantu selain memantau laporan media tempatan dan Indonesia bagi mengetahui maklumat lanjut mengenai perkara ini,” kata bapa mangsa, Ismail Abdul Raffar, 62 ketika dihubungi.

Ismail juga berkata bahawa pihaknya masih belum menerima apa-apa perkembangan terbaru daripada mana-mana pihak. Malah, dia dan keluarga hanya mampu memantau laporan media tempatan dan Indonesia sementara menunggu maklumat daripada menantunya itu.

Dalam pada itu itu, Ketua Penerangan Majlis Belia Malaysia, Mohamad Rizan Hassan dalam satu perkongsian di facebook menyifatkan arwah seorang pejuang yang mempunyai hati yang ikhlas dalam membantu memberikan peluang kedua kepada golongan muda yang tercicir akademik dan berisiko.

Assalamualaikum dan Salam Sejahtera

Berita kematian rakyat Malaysia Siti Nur Iesmawida Ismail berusia 30 tahun dalam kejadian gempa bumi di Pulau Lombok berskala magnitud 6.4 hari ini amat mendukacitakan seluruh warga belia berkemahiran di Malaysia.

Saya menyifatkan belia berkemahiran kehilangan seorang pejuang yang mempunyai hati yang cukup ikhlas dalam membantu memberikan peluang kedua kepada golongan muda yang tercicir akademik dan berisiko.

Kehilangan besar ini sesuatu yang akan ditangisi dan diratapi oleh mereka yang telah di bantu oleh beliau untuk mendapatkan sebuah kehidupan yang bermakna dengan mendorong kumpulan sasar tersebut memilih bidang teknikal dan vokasional (TVET) sebagai pilihan kedua untuk berjaya.

Beliau adalah salah seorang kakitangan yang berdedikasi di Miraj Academy, Ampang dan juga merupakan Sukarelawan Belia Berkemahiran di Majlis Belia Malaysia (MBM).

Takziah
Al Fateha

Semoga dipermudahkan urusan membawa pulang jenazah Allahyarhamah Siti Nur Ismawida. Aamiin.

Sumber: SAYS SEISMIK & Mstar


“Wife Pernah Left Group Sebab Kecewa & Sedih.” Isteri Tertekan Asyik Ditanya Tentang Zuriat, Luahan Lelaki Ini Cukup Menyentuh Hati

Setiap pasangan suami isteri pastinya mendambakan kehadiran zuriat dalam rumah tangga. Momen paling indah bagi seorang wanita adalah apabila dapat mendukung anak sendiri. Lengkap sudah fitrah sebagai seorang wanita tatkala bergelar ibu.

Namun, bukan semua wanita yang bernasib baik menikmati keindahan tersebut. Ada yang terpaksa melalui pelbagai cabaran dan dugaan semata-mata ingin memiliki anak. tak kurang juga yang berusaha namun sehingga kini belum dimakbulkan doanya untuk memiliki cahaya mata.


Lelaki Ini Hilang Sebelah Tangan Seminggu Sebelum Kahwin, Gigih Tebar Roti Canai Demi Keluarga.

Meruntun jiwa apabila mendapat tahu bahawa salah satu anggota terpaksa di potong  akibat hancur teruk akibat kemalangan. Lebih menyedihkan lagi, kejadian itu berlaku seminggu sebelum hari perkahwinan.

Namun tragedi  pahit itu bukan menjadi penamat  dalam hidupnya. Dia tetap gigih berusaha untuk meneruskan kehidupan demi keluarga tersayang.

Untuk menebar roti canai bukan suatu yang mudah lantaran ia memerlukan kecekapan yang baik dan fokus.

Kagum dengan semangat yang ditonjolkannya, telah meraih perhatian ramai  buat pelanggan yang pernah menjamu selera di Medan Selera Pasar Borong Batu Berendam

Tragedi dalam hidup, kehilangan tangan kiri

Mengimbau tragedi hitam dalam hidupnya kira-kira lima tahun lalu, katanya ia berlaku ketika dia dalam  perjalanan dari Taman Merdeka menuju ke Pasar Borong Batu Berendam, Melaka.

Dia yang menaiki motosikal bersama isteri (ketika itu tunang) dalam kelajuan sekitar 80-90 kilometer/jam.

Tanpa disangka sebuah kenderaan dari arah bertentangan secara tiba-tiba memasuki simpang pada bahagian kiri saya.

Demi memastikan isterinya selamat, dia sempat menghalakan motosikalnya bertembung sebelah kiri yang mengakibatkan tangannya hancur.

Lebih menyedihkan akibat kemalangan jalan raya itu berlaku seminggu sebelum majlis perkahwinan.

Akibat kemalangan tersebut, dia terpaksa menjalani hidup dengan satu tangan yang berbaki walaupun sebelum ini terdapat usaha untuk menyelamatkan tangan kirinya dengan memasukkan besi.

TABAH  DEMI KELUARGA

Dikurniakan dua cahaya matanya bersama isteri tersayang adalah semangat buat dirinya untuk terus berjuang mencari rezeki buat keluarga. umber kekuatan buat dirinya untuk terus berbakti dalam perniagaan roti canai.

“Bagi saya, selagi kita masih berusaha, Allah SWT pasti akan membantu, tetapi sekiranya tiada usaha untuk mencari rezeki, tiada sesiapa yang akan membantu kita”.

Rezeki Khairil tidak berhenti disitu apabila dia kini menjadi pemilik kepada kedai roti canai yang dusahakannya selepas di amanahkan oleh pemilik kedai tersebut.

Khairil yang juga memiliki kereta  GTR telah memberi sumber inspirasi kepada ramai warganet sempat memberi nasihat bahawa kekayaan akan datang jika berusaha.

WARGANET KAGUM

Meninjau di ruangan komen, ramai warganet kagum dengan kegigihan Khairil yang berjuang untuk memberi kebahagian buat keluarga tersayang. Kekurangan diri bukan menjadi halangan buat dirinya untuk berjaya dalam hidup.

“auto follow..mantap bro..tetap semangat biar apa pun dugaan yg dtg.. respected.”

“Alhamdulillah..selagi ada kemahuan insyaallah akan dipermudahkan segalanya. semoga sahabat teruskan perniagaan anda..”

“teruskan bang biar orang nak kata yang penting abang hebat.”


Ini Empat Trik Buat Langsir Tutup Bawah Sinki Supaya Tahan Lama. Kos Hanya Bawah RM50 Aje. Jimat!

Rumah bagaikan syurga buat kita semua. Rumah yang kemas dan tersusun pastinya membuatkan kita berada tenang. Begitu juga dengan ruang memasak. Ia memainkan peranan penting untuk memasak dalam keadaan selesa. Ruang dapur yang cantik pastinya buat mood masak makin seronok. Jadi, dapur perlulah sentiasa kemas. Dengan ini, sudah pasti pentingnya menutup ruang yang buat mata tidak sedap pandang seperti ruang menyimpan barang di bawah dapur, singki dan para.

Bagaimanapun, untuk mencantikkan ruang dapur tidak semestinya memerlukan bajet yang tinggi. Jika boleh lakukan sendiri, lagi jimat. Begitu juga dengan pasangan ini. Mereka melakukan DIY sendiri penutup sinki dengan bajet yang rendah hanya mengunakan kain lapik meja untuk sinki. Biarpun tanpa pintu buatan yang mahal, hasil kerja yang dilakukan sendiri tetap puas kemas. Inspirasi!

Terdapat beberapa keping gambar telah dikongsikan oleh Erynn Sabri berkongsi cara untuk membuat kain langsir sinkir dengan menggunakan railing boleh adjust supaya tahan lama. Hasilnya menakjubkan.

IKUTI PERKONGSIAN INI.

BEFORE

& AFTER

Kita D.I.Y sendiri je lagi senang , lagi-lagi time PKP ni banyak sangat masa terluang  tak tahu nak buat apekan so better manfaatkan masa yang ade..

Sebelum tu sis share ape barang sis guna untuk cover area bawah sinki sebab  tak suka terlopong jadi sakit mata.

4 TRIK KENA TAHU BUAT LANGSIR SINKI

Korang yang  tak de budget banyak sangat boleh DIY cmni je senang..kemas & cantik
tak habis sampai RM50.

1 ) Curtain ( sis beli plastik lapik meja dekat kaison potong 2 – sis prefer plastik if kain bila basah akan berkulat / berbau )
2 ) Railling ( hardware / diy pon ade – beli yang adjustable so korang boleh panjang / pendekkan  tak perlu dah nak potong-potong )
3 ) Hook pelekat ( hardware / diy – beli ikot berat ye sis pakai yang 3kg ( 2 pcs untuk kiri kanan )
4 ) Cangkuk (sis guna yang curtain toilet / korang boleh beli besi yg bulat janji boleh gantung curtain )

Tapi korang ukur dulu nak senang so baru boleh budget nk panjang atau pendekkan
Thanks to my husband yang always support ape wife dia nak.

Selamat mencuba.